Бош саҳифа ҲикматномаТафаккур гулшаниОилада болалар тарбияси\nТартиб-интизомнинг энг зўр мактаби — оила.\nЯнги оиланинг бош вазифаси — инсон ва гражданни тарбиялаш вазифаси бўлмоғи керак.\nОила ҳаётининг бош муддао ва мақсади болалар тарбиясидир. Болалар тарбиясининг бош мактаби эса эру хотин, ота-онанинг ўзаро муносабатидир.\nОилавий тартиботнинг ташқи кўриниши — ўзбошимчалик билан иш тутиш ҳам, ғазаб ҳам, бақириқ-чақириқ ҳам, илтижо ҳам ялиниб-ёлворишлар ҳам эмас, балки осойишталик, жиддийлик ва ишбилармонлик билан қилинган фармойишдан иборат бўлмоғи керак. Бундай фармойиш бериш ҳуқуқи оила аъзоларининг ёши улуғ вакили сифатида айни сизга берилганлиги хусусида ўзингизда ва на болаларингизда ҳеч бир шубҳа қолмаслиги керак.\nБола учун биринчи сабоқ, майли, итоаткорлик бўла қолсин — шунда сен нимани зарур деб топсанг, ўша иккинчи сабоқ бўлади.\nФарзандингизни толесиз қилишингизнинг энг синалган усули қандайлигини биласизми — у нима деса, ҳаммасига хўп денг.\nАгар болангизга ён бераверсангиз, у сизга ҳукмдор бўлади; ҳатто уни итоат эттириш учун ҳам дақиқа сайин унинг айтганига кўнишингизга тўғри келади.\nКўпдан-кўп бахтсизликларнинг илдизи шундаки, ёшликданоқ болани ўз хоҳишларини тизгинлашга, бу ишни қилиш мумкин, бунисини албатта қилиш керак, буни қилиш эса мумкин эмас, деган тушунчаларга тўғри ёндашишга ўргатилмайди.\nБолалар билан элбурутдан юксак материялар, уларнинг мағзини чақиш хусусида фикрлашиш ярамайди. Болалар орасидахудди шундай шарҳловга дуч келганларидан кўра пасткашроғи йўқ. Ақл-идрок қолган барча қобилиятлардан кёйин тараққий этади, бинобарин, ишни ақлни пешлашдан бошлаш — тескари иш юритиш, деган сўз. Агар барча нарсаларнинг сабаб-моҳияти, изоҳи болаларга маълум бўлганда эди, уларни тарбиялашга зарурат қолмаган бўлур эди.\nАйни ўша ўз фарзандларини ёмон тарбиялайдиган ота-оналар, умуман, педагогиканинг меъёрини мутлақо билмайдиган кишиларгина педагогик суҳбатлар аҳамиятини ҳаддан ташқари бўрттириб юборадилар.\nТарбия санъатининг ўзига хос хусусияти шундаки, у деярли ҳаммага таниш ва тушунарли, баъзи бировларга — ҳатто осондек туюлади, киши тарбия санъати билан назарий ёки амалий жиҳатдан қанчалик кам таниш бўлса, унга бу шу қадар тушунарли ва осондек бўлиб кўринаверади.\nОилавий тарбия ота-оналар учун аввало ўз-ўзини тарбиялаш демакдир.\nИнсонни ҳамма: одамлар, буюм ва нарсалар, воқеа-ҳодисалар, аммо энг аввало ва аксари ҳолларда одамлар тарбиялайди. Булар орасида эса ота-оналар билан ўқитувчилар биринчи ўринда турадилар.\nБолаларнинг мурғак қалбига ҳеч бир нарса ибратдек кучли таъсир этмайди ва барча ибратлар ичида эса ота-она ибратидан кўра чуқурроқ ва мустаҳкамроқ ўрин оладиган ибрат йўқ.\nОта-она иззат-обрўсининг пойдевори фақат уларнинг юриш-туриши-ю, ишлари, фуқоролик қиёфалари ва хулқ-атворларидир.\nБолаларнинг гуноҳи ҳам, хизматлари ҳам кўп жиҳатдан ота-она гарданига тушади ва уларнинг виждонига ҳавола этилади.\nАхлоқий тубанликдан, ўринсиз хушсуханликдан Огоҳ бўлмаса ҳар ким, Расво бўлган фарзандининг ҳолини кўрар бир кун.\nБолангизни у билан гаплашаётган, бирор нарса ўргатаётган ёхуд унга бирор иш буюраётганингиздагина тарбиялаяпман, дея ўйламанг. Сиз уни ҳаётингизнинг ҳар бир сониясида тарбиялаб борасиз. Сўзингиз оҳангидаги зиғирдек ўзгаришни ҳам бола сезиб ёки ҳис этиб туради, фикрингиздаги озгина бурилиш ҳам кўринмас йўллар билан болангизга етиб турадики, буни ўзингиз сезмай қоласиз.\nБолаларни ўстириш ва тарбиялаш улкан, жиддий ва ҳаддан ташқари масъулиятли ишдир.\nХ.озирги ота оналар фарзандларга тарбия бера туриб. Ватанимизнинг истиқбол тарихини, демакки, жаҳон тарихини тарбиялайдилар.\nБолалар — бизнинг келажагимиз! Улар мақсад ва ғоя-ларимиз йўлида курашмоқ учун яхши қуролланган бўлишлари керак.\nБолалар эртанги кунимизнинг ҳакамлари, қарашларимиз, ишларимизнинг мунаққидларидир, улар янги турмуш формаларини бунёд этиш учун улуғ ишларга чоғланиб, дунёга келган кишилардир.\nБолаларимиз — бизнинг кек-салигимиз. Яхши тарбия — бизнинг бахтли кексалигимиз, ёмон тарбия — бўлғуси ғам-аламларимиз, кўз ёшларимиз, бошқа одамлар олдидаги, бутун мамлакат олдидаги айбимиз демак.\nБоласини суйишни товуқ ҳам билади. Уларни тарбиялай олмоқ эса — қобилият ва кенг ҳаётий билимларни талаб этувчи давлат миқиёсидаги буюк ишдир.\nБир одам билан гаплашишдан кўра оломон билан ганлашиш бирмунча осонроқ.\nОта-оналар кўпинча «тарбия» сўзи билан «маълумот» сўзини чалкаштириб қўядилар ва болага маълум дарсларни ўқитиб ўргатиш билан унга тарбия бердик, дея ўйлайдилар. Йиллар ўтгач, ота-оналарнинг ҳафсалалари пир бўлишининг сабаби ҳам мана шунда.\nМенинг фикримча, барча мутафаккирлар тарбияни йўргакдан бошлаш керак, деган хулосага келганлар.\nИнсон тарбияси у тугилиши ҳамоно бошланади; чақалоқ ҳали гапирмайди, сўзга қулоқ солмайди, аммо ўргана бошлайди. Билиш тарбиядан келиб чиқади.\nЁшликда юққан одат ва русум ниҳоятда мустаҳкам бў лади; биз буни тарбия деб атаймизу, лекин бу туб моҳияти билан эрта шаклланган одат-кўникмалардан бошқа нарса эмас.\nОдамга болаликдан сингдирилган одатлар ёш дарахт танасига ўйиб ёзилган ҳарфларга ўхшайдики, улар дарахт билан бирга ўсади, вояга етади дарахтнинг таркибий қисмига айланиб қолади.\nБосилган қадам — одатга, одат — характерга, характер эса қисматга айланади.\nБолаларда ўз-ўзини эмас, одамларни севиш туйғусини тарбияламоқ керак. Бунинг учун ота-онанинг ўзи одамларни севиши лозим.\nОдатда фарзандларимизга билимларимизни бериш ўзимизнинг ихтиёримизда, орзу-интилишларимизни эса ундан ҳам кўпроқ беришимиз керак.\nҲаётдан тўла завқланиш, яъни бахтга эришмоқ учун — болаларда «буюк муҳаббат» уйғотиш — ватанга, миллатга, инсониятга, тафаккур қудратига ишонишга, инсон қалбининг гўзалликлари олдида ҳайратланишга ўргатмоққа қодир бўлган нарса фақатгина инсонга, шахсга нисбатан жонли ва ҳаётбахш ҳурмат ҳисларини тугдира билишдир.\nМунтазам тараққий этадиган, гуллаб-яшнайдиган ва ҳамиша бахт-саодатли жамият бунёдкорлари бўлган шахсларда яхши характерларни шакллантирмоқ учун ҳар бири ёшликданоқ кучли ва қобилиятига қараб кундалик фойдали ишга ўргатилмоғи керак.\nБолалик бошдан-охир байрамдан иборат бўлиб қолмаслиги керак. Болаларнинг кучига яраша меҳнат шижоати бўлмаса, у ҳолда бола меҳнат — бахтлигини тушуниб етмайди.\nЖисмоний машқлар ақлий машғулотларга зарар етказади, дея фикр юритиш аянчли янглишувдир! Гўё бу икки иш бир-бири билан ёнма-ён, бир-бирига муштарак ҳолда олиб борилиши мумкин эмас эмиш!\nАгар болалар меҳнат қилишга ундалмаганларида на саводхонликка, на музика, на гимнастикага, ҳаттоки инсонда эзгуликни мустаҳкамловчи номусга ҳам ўрганмаган бўлур эдилар. Одатда номус ана шу машғулотларнинг етарлигидан дунёга келади.\nЭътиборингизни болалардаги қусур ва иллатларга барҳам беришгагина эмас, уларда ҳаётбахш муҳаббат уйғотишга қаратинг; муҳаббат бор жойда —\nахлоқ болага туйғу сифатида сингдириб юборилмоғи керак.\nБолалари бўла туриб зериккан аёл нафратга лойиқдир.\nБолага муносабат масаласида ўзи ахлоқан тоза бўлиши учун ҳам она зарур билимларга эга бўлмоғи керак. Нодон она эса меҳру муҳаббати қанчалик кучлилигидан қатъи назар, ёмон тарбиячи бўлиб қолаверади.\nН. И. МЕCҲНИКОВ\nҲақиқий ва тўла инсоний гражданлик ҳаёти билан яшаган онагина болаларни яхши тарбиялайди, бу масалада ибрат кўрсатади, меҳру муҳаббат, ҳайрату олқиш олади, одамларда ўзига тақлид қилиш истагини уйғотади. Ўз бурчини болаларга хизмат қилиш билан чегаралаб қўйган аёл эса тарбиячи она эмас, ўз болаларининг қулидир.\nОта дунёдан кўз юмганда, болаларига ота ўрнини босадиган аёлгина чинакам онадир.\nОта-оналар ўз болаларини серташвиш ва саховатли қалб билан севадиларки, бу ҳол бола тарбиясига зарар етказади.иллат бўлмайди. Ёмонлик йўқ қилиб ташланса-ю, ўрни яхшилик билан тўлдирилмаса, бунинг самараси бўлмайди: бу нарса бўшлиқни вужудга келтиради, бу бўшлиқ эса тўхтовсиз равишда бошқа бўшлиқ билан тўлиб боради; бирини қувсангиз, иккинчиси пайдо бўлади.\nТарбиянинг илк босқичида болалар сиймосида амалдорни ҳам, шоирни ҳам, ҳунармандни ҳам эмас, инсонни кўрмоқ зарур, кейин у инсон бўлгани ҳолда охир-оқибат у ёки бу касбни эгаллайди.\nЯҳши тарбия сифати ҳақида кўп мулоҳаза юритадилар. Тарбия деганлари гарчи яхши хислатларни ўз ичига олса-да, мен ундан, энг аввало, сотқин одамни тарбияламасликни талаб этардим.\nДастлабки пайтларда бола учун она тарбияси ҳамма нарсадан муҳимроқдир, бинобарин аҳлоқ болага туйғу сифатида сингидириб юборилмоғи керак.\nБошқача бир зийрак осойишта муҳаббат ҳам борки, у болаларни виждонли қилиб тарбиялайди. Ҳақиқий оталик муҳаббати худди шундай бўлади.\nОта бўлиш оталик қилишдан анча енгил.\nТуғдирган эмас, тарбиялаган — ота.\nМактаблар кўплигига қарамай, яхши оталарсиз яхши тарбия бўлмайди.\nҚоровулдан тортиб министргача — истаган ходимни худди шундай ёки ундан ҳам қобилиятлироғи билан алмаштириш мумкин. Яхши отани эса яхши ота билан алмаштириб бўлмайди.\nБитта ота юзта ўқитувчидан устун демакдир.\nОтанинг қаттиққўллиги — ажойиб дори: аччиғидан кўра ширини кўп.\nОта болаларни бино қилиш, уларни едириб-ичириш билан ўз зиммасидаги вазифанинг учдан биринигина бажарган бўлади. У болаларини одамзод қаторига қўшмоғи, жамиятга эса — фаол кишиларни, давлатга — гражданинни етиштириб бермоғи керак. Шу учала қарзини узиши мумкин бўлгани ҳолда бу ишни бажармаган ҳар қандай киши айбдордир, борди-ю, бу қарзнинг ярминигина узса, яна баттарроқ айбдор бўлади. Кимки зиммасидаги оталик бурчини бажармаса, у ота бўлиш ҳуқуқидан маҳрумдир.\nБолани тарбиялаш жараёнида келгусидаги унинг олдида турган кексаликни ҳам ўйламоқ керак.\nЁмон болалар учун ота-онани жазоламоқ керак.\nОта-онанинг фарзандга муҳаббати кўр-кўрона бўлмаслиги керак. Боланинг ҳамма талабини бажаравериш, уни ҳам-мавақт ҳам конфет ва шунга ўхшаш нарсалар билан сийлайвериш унинг қалбини мажруҳ қилиб қўйишдан бошқа нарса эмас.\nОта-оналар томонидан барча инжиқликларига қулоқ солиб, эрка-тантиқ қилиб ўстирилган болалар худбин ва иродасиз кишилар бўлиб етишадилар.\nД. Э. ДЗЕРЖИНСКИЙ\nЎз болаларини ўта ясантириб қўйиш ва уларни эркалатиб юбориш ақлдан эмас.\nБолани бахтли қиламан деб, уни гўдакликдан эркалатиб талтайтириш ақлдан эмас.\nБолаларни ширинликлар, печене ва конфетлар билан сийлаб, улардан соғлом кишилар етиштириб бўлмайди. Маънавий озиқ ҳам худди егулик каби оддий ва тўйимли бўлмоғи керак.\nБолаларни ҳаммавақт ҳам тақдирлайвериш ярамайди. Бунинг оқибатида улар ўзларига бино қўя бошлайдилар ва болаларда сал нарсага ўзларини тарозига солиш фикри кучая боради.\nБоланинг сазасини ўлдиравериш ва барча ҳаракатлари, ўй-фикрларини тинимсиз йўлга солавериш доимо уни ҳаётга яроқсиз қилиб боради; бундай болалар фақат айтганини қиладигаигина эмас, афсуски, ўта шахсиятпараст ва ўзига бино қўйган кишиларга айланадилар.\nФ. Ф. ЛЕСГАФТ\nОта-она муҳаббатининг фақат болага қаратилиши даҳшатли адашувдир.\nБолага сажда қилманг: улғайганда у жонингизни олади.\nҲатто болалар билан муомалада ҳам тўғри сўз бўл: бирон нарса ваъда қилдингми, бажар, акс ҳолда, уни ёлғончиликка ўргатасан.\nҲаққонийлик ҳамма жойда, айниқса, тарбия масаласида энг муҳим омилдир.\nБолаларни шафқатсизлик билан ҳам қўрқитолмайсан, улар фақат ёлғонгагина тоқат қила олмайдилар.\nЎзингиз шубҳа билан қараган иарсани болага мутлақо ўргата кўрманг, агар сиз унинг нозик-ниҳол йилларида болалик онларининг покизалиги ва илк таас-суротлари унда муҳрланиб қолсин, деб унинг қалбига нима биландир таъсир этмоқчи бўлсангиз, у ҳолда айниқса ёлғондан огоҳ бўлинг, чунки айтилаётган нарсанинг ёлгонлигини ўзингиз сезиб турасиз.\nУддасидан чиқиб бўлмайдиган нарса ҳақида болага ваъда берманг ва уии ҳеч қачон алдаманг.\nБолаликка буюк ҳурмат-еҳтиром билан қараш лозим.\nИнсон шахсиятини чинакамига ҳурмат қилувчи киши уни ўз фарзанди сиймосида, яъни бола ўз «мени»ни ҳис этиб, теварак-атрофдаги оламдан ажралиб чиққанини англаган дақиқалардан бошлабоқ ҳурмат қилмоғи зарур.\nГўдак — идрокли вужуддир, у ўз ҳаётидаги эҳтиёжлар. қийинчиликлар ва тўсиқларни яхши билади. Бу ўринда унга нисбатан золимона амру фармонлар, мажбурий тартиб-интизом, ишончсиз назорат эмас, балки ширин муомалали му-роса, тажрибага ишонч, ҳамкорлик, аҳил яшаш кўпроқ қўл келади.\nБола ҳақида ҳаққоний ва адолатли фикр юритмоқ учун биз уни ўз оламидан юлиб олиб, ўзимиз билан тенг қўймаслигимиз, балки биз уларнинг руҳий оламига кириб бормоғимиз керак.\nЎз болалигини унутган тарбиячи ёмон тарбиячидир.\nБолаликка болалик онларида пишиб етилиш имконини беринг.\nБолаликни севинг, унинг ўйин ва эрмакларига, мурғаккииа табиий туйғуларига эътибор беринг! Лабдан кулги аримайдиган, қалб шу оламдан тўхтовсиз ҳузурланадиган ўша дақиқаларни қай бирингиз, ахир, ачиниш билан эсламайсиз?\nБолани ақлли ва мулоҳазали қилмбқ учун уни бақувват ва соғлом ўстиринг: майли, у ишласин, тинмасин, югуриб-елсин, бақириб-чақирсин, ишқилиб, доимий ҳаракатда бўлсин!\nТарбия соҳасидаги энг оғир нуқсон ҳаддан ташқари шошқалоқликдир.\nАгар сиз болаларнинг шўхликларига йўл бермасангиз, унда ҳеч қачон донишмандларни дунёга келтира олмайсиз.\nМайли, бола шўхлик ҳам, тўполон ҳам қилсин, фақат бу шўхлиги ва тўполони зарарли бўлмасин, жисмоний ва ахлоқий ҳаёсизликка айланиб кетмасин; майли бу шўхлиги ва тўполони беихтиёр, ўйланмай қилинган бўлсин, аммо аҳмоқона ва бемаъни бўлмасин, бинобарин, аслида руҳсизлик ва жонсизликдан ёмони йўқ.\nҚобилиятни кўрсатиш учун имконият бўлмаган жойда қобилиятнинг ўзи ҳам йўқ.\nБолани ўйинга тўғри ўргата билиш маҳорати унга олам сирларини мутолаага қараганда кенгроқ ва ишончлироқ намоён этади.\nБолаларнинг ўйинида кўпинча чуқур маъно ётади.\nБолаларнинг аксари ўйинлари катталарнинг жиддий фаолиятига тақлиддир.\nФаоллик, иш, хизмат катта ёшдаги кишилар ҳаётида нечоғли аҳамиятга молик бўлса, болалар учун ўйин ҳам ана шундай муҳим аҳамият касб этади. Бола ўйинда ўзини қай ҳолда тутса, ўсиб-улғайгач, ишда ҳам аксари ўзини шундай тутади. Шу боисдан ҳам бўлажак арбобнинг тарбияси аввало унинг ўйинида юз беради.\nЎйин шундай бир улкан ёруғ ойнадирки, у орқали боланинг руҳий дунёсига, уни ўраб олган олам ҳақида ҳаётбахш тасаввур ва тушунчалар тўлқини кириб туради. Ўйин синчковлик ва қизиқувчанлик оловини ўт олдирувчи учқундир.\nБолалар гўзаллик, ўйин, эртак, музика, расм, хаёл, ижодиёт оламида яшамоқлари керак.\nБолалар ҳамиша нима биландир бажонидил банд бўладилар. Бу жуда фойдали, шунинг учун унга халақит бериш эмас, аксинча, уларнинг доимо бирор-бир иш билан машғул бўлишларининг чора-тадбирларини кўриш керак.\nБолани гўдаклигиданоқ шундай шарт-шароитга қўймоқ керакки, токи у яшасин, ўйнасин ва меҳнат қилсин, ўз қувонч ва қайғуларини бошқа болалар билан бирга баҳам кўрсин.\nБола шахси коллективдагина мукаммал ва ҳар томонлама ривожлана олади.\nБолаларнинг коллектив ҳаёти шоду хуррамликлар билан тўла бўлгандагина жамоатчилик инстинкти кучли бўлган кишиларни тарбиялаб вояга етказиш мумкин.\nОта-оналар ўз ҳуқуқларидан фойдаланиб, болаларига эътиқод ва дунёқарашларини зўрлаб сингдиришга ўриниш билан уларга қанчалик зиён етказишларини билмайдилар.\nХудди бола фикри каби бола ҳиссиёти ҳам зўрлик қилмасдан бошқарилмоғи лозим.\nҚобилияти бўлмаса мажбурлама.\nКам таҳқирланган бола ўз қадр-қимматини яхши англайдиган киши бўлиб етишади.\nҚўрқитиш биллн болада фақат тубанликни, бузуқликни, иккиюзламачиликни, разил қўрқоқликни тарбиялаш мумкин.\nҲаддан ташқари қаттиққўллик ва кўр-кўрона интизом ўрнатган ўқитувчи — болаларнинг бошига тушган кулфат.\nМажбурлаб ўргатиш, сиқув, зўрлаш туфайли эришилган ҳамма нарса омонат, нотўғри ва ишонсиздир.\nБолани сўкишса, уришса ва турли йўллар билан хафа қилишса, у мурғаклигиданоқ ўзини ёлғиз сеза бошлайди.\nУрган кишидан бола нафратланади.\nБолаларни қилмаган гуноҳлари учун қийнаш ёки лоақал арзимаган айблари учун қаттиқ жазо бериш уларнинг ишончи ва ҳурматидан бутунлай маҳрум бўлиш демакдир.\nОртиқча қаттиққўллик ва ҳаддан зиёда шафқатлилик бўлади: буларнинг ҳар иккаласидан ҳам бирдек қочиш керак.\nБемаъииларча кўнгилчан бўлиш ҳам ҳаддан ташқари қаттиққўл бўлиш сингари ақлсизликдир.\nУмуман барча ахлоқсиз муносабатлар ичида болаларга тўраларча муносабатда бўлиш энг оғир ахлоқсизликдир.\nОта-оналар айни ўзлари сингдирган нуқсонлари учун фарзандларини камдан-кам кечира оладилар.\nМен ор-номус ва эркинликни ҳурмат қилиш руҳида ўстирилаётган ёш қалбни тарбиялашдаги ҳар қандай зўрликни қоралайман. Қаттиққўллик ва мажбурийликда қандайдир тобелик белгилари бор, мен ақл, эҳтиёткорлик ва маҳорат билан эришиб бўлмаган мақсадга куч билан асло эришиб бўлмайди, деб ҳисоблайман.\nҚўпол куч ишлатганга қара-ганда яхши гап билан ҳар доим кўпроқ натижага эришасан.\nАхлоқий таъсир кучи ҳар қандай кучдан устундир.\nИнсон ҳис-туйғулари кўпинча сўзга нисбатан ибратдан куч олади ёки сусаяди.\nНасиҳатгўйлик билан яхшиликка етишиш қийин, ўрнак кўрсатиш орқали эса осон.\nЎрнак кўрсатиш дўқ-пўписадан кучлироқ таъсир этади.\nЎрнак кўрсатиш ваъз-насиҳатга қараганда ҳар доим кучлироқ таъсир қилади.\nНамуна кўрсатган ҳолдагина инсон энг юксак натижага эришади.\nБола ўзини севган одамни яхши кўради, уни фақат севиб тарбиялаш мумкин.\nСўкиб чорак мақсадга, суюб ва сийлаб эса ҳамма нарсага эришиш мумкин.\nФарзандларингиз қабрингиз устида йиғлай олишлари учун уларнинг кўз ёшларини тўкманг.\nШундай ғаройиб оталар ҳам борки, улар то умрларининг охиригача фақат фарзандларини ўзларидан бездириш билангина шуғулланадилар.\n← Аввалги Аввалги Никоҳ ҳақида\nКейинги → Кейинги: Ота-оналар билан фарзандлар ўртасидаги ўзаро ҳурмат


«Тозалаш-Антитеррор» операцияси жараёнида 150 нафар қидирувдаги шахс қўлга олинди – Газета.uz\n«Тозалаш-Антитеррор» операцияси жараёнида 150 нафар қидирувдаги шахс қўлга олинди\nТошкент ИИББ «Тозалаш-Антитеррор» операцияси жараёни ҳақида маълумот берди.\nLotinchada 12 март 2017, 18:41 Жамият\n20 февралдан Тошкент ҳуқуқни муҳофази қилиш органлари «Тозалаш-Антитеррор» тезкор қидирув тадбирларини ўтказиб келмоқда. Ўтган пайшанба кунидаги маълумотларга кўра, операция жараёнида 150 нафар қидирувдаги шахс қўлга олинди, деб хабар берди пойтахт ИИББ Ҳуқуқбузарликлар профилактикаси бошқармаси бўлим бошлиғи майор Рашид Умиров.\nУнинг сўзларига кўра, 18 кун ичида шаҳардаги 207 маҳаллада фуқаролар хавфсизлиги ва ҳуқуқий тартибга риоя этилишини таъминлашга қаратилган профилактик тадбирлар ўтказилди.\nДоимий пропискасиз ёки вақтинчалик рўйхатда турмасдан яшаётган фуқароларни аниқлаш учун кўп қаватли уйларнинг 293,56 минг квартира, 87 минг хусусий уй ҳамда 34 минг корхона ва ташкилот, шунингдек меҳмонхона ва ётоқхона кўздан кечирилди. Натижада паспорт-виза тартибини бузган 10,15 минг киши аниқланди. Белгиланган тартибларни бузган ҳолда турар жой биносини ижарага олган 8000 киши ҳамда 419 нафар турар жой эгаси маъмурий жавобгарликка тортилди.\nДоимий яшаш ва иш жойига эга бўлмаган 313 нафар бемақсад дайдиб юрувчи шахслар реабилитация марказларига йўналтирилди. Ота-она назоратисиз қолган 398 нафар вояга етмаган ижтимоий-ҳуқуқий ёрдам марказларига юборилди.\n«Газета.uz» 7 198


Ҳафталик башорат: Бахтли дамлар яқин! (15—21 октябрь, 2018 йил) - Zamin.uz\n17:40 / 15.10.2018\nҲафта давомида барча ишларингиз енгил кўчади. Ўзингизга ҳам, атрофингиздагиларга ҳам жуда катта талаблар қўйманг. Агар шундай қилсангиз, ёлғиз ўзингиз қолиб қийналишингиз мумкин. Режалаштирган ишларингизни имкон қадар вақтида бажаришга ҳаракат қилинг. Ҳафта давомида бировларга қарз берманг ҳам, олманг ҳам.\nБу ҳафта яхши хушхабарлар кутмоқда. Ўзгаришларга тайёр туринг. Ҳеч иккиланмай янгиликларга қўл ураверинг. Чунки омад сиз томонда! Кўпдан бери режалаштириб қўйган ишларингизни амалга ошириш вақти келди. Айни дам бунинг учун қулай фурсатдир. Уй жиҳозларини харид қилиш борасида омадли харидлар кутяпти.\nБутун вужудингиз билан ишга шўнғийсиз. Узоқ вақтдан бери режалаштириб қўйган ғояларингизни амалга ошириш имконига эга бўласиз. Фақат молиявий муаммоларга дуч келишингиз эҳтимоли бор. Буни ҳал этишда шошилмасликни маслаҳат берамиз. Акс ҳолда осонгина алданиб қолишингиз мумкин. Яхшиси, яқинларингиз ва дўстлардан кўмак сўранг. Улар сизни жон деб қўллаб-қувватлашади.\nҲар бир ишни намунали бажаришга ҳаракат қиласиз. Бу хислатингиз, албатта, таҳсинга сазовор. Ҳаракатни бир муддат бўлса-да, сусайтирманг. Бўлаётган ўзгаришлар сабаб муаммоларга дуч келишингиз мумкин. Буни ўйлаб, ҳеч ҳам хавотирланманг. Чунки сиз уларни муваффақият билан енга оласиз. Фақат ўз кучингизга ишонинг. Ана шунда омад сиз томонда бўлади.\nАсосий вақтингизни шахсий ҳаётингиз билан боғлиқ масалаларга бағишлайсиз. Муҳим ишларни ҳал этишга киришасиз. Фақат ортиқча ҳус-туйғуларга берилманг. Яъни ақл билан иш тутинг. Барча ёқимсиз хотираларни унутинг. Шундагина ҳар бир ишни уддалайсиз. Агар масаланинг ечимини топишга қийналсангиз, яқинларингиздан маслаҳат сўранг. Уларнинг кўмаги билан осонгина ечим топасиз.\nҲафта сиз учун гўзал таассуротларга бой бўлади. Бошлаб қўйган ишларингизни омадли якунлайсиз. Ҳозир хизмат пиллапояларидан кўтарилиш учун қулай фурсат. Бу борада ҳам жиддий ўйлаб кўринг. Бошлиқларингиз сизга нисбатан ижобий муносабат билдиришади. Уларнинг таклифини рад этманг. Билдирилган ишончни оқлашга ҳаракат қилинг. Бундан барча яқинларингиз хурсанд бўлишади.\nҲаётингизда ўзгаришлар бўлиши эҳтимоли бор. Уларнинг олдини олишга ҳаракат қилинг. Акс ҳолда, мураккаб вазиятларга дуч келасиз. Муҳими, ҳеч бир масалага беэътибор бўлманг. Агар шундай йўл тутсангиз, омад сиздан юз ўгириши мумкин. Билим ва тажрибангизни ишга солсангиз барчасига осонгина ечим топасиз. Демак, фақат ўзингизга ишонишингиз ва олға ҳаракат қилишингиз керак.\nБирозгина эътиборсиз бўлишга ҳаракат қилинг. Ҳар бир нарсага аҳамият бериб, ўзингизни қийнаманг. Олдинда сизни қанча ишлар кутиб турибди. Шуларни навбати билан бажаришга киришинг. Ён-атрофингизда қўлловчи меҳрибонларингиз бор. Улар сизни ёлғизлатиб қўйишмайди. Шундай экан, тушкунликка берилмасдан, яқинларингиз меҳридан куч олиб, фаол ҳаракатга киришинг.\nЎзгаларнинг ташвишини ўйлаб қайғурманг. Ҳозир бунинг фурсати эмас. Ахир, ўзингизнинг ҳам муаммоларингиз етарли: иш, оила, фарзандлар. Қўлни қовуштириб ўтирмасдан уларни бартараф этишга киришинг. Акс ҳолда бу ташвишлар тугамайди. Ўзингиз ҳаракат қилмасангиз, биров келиб ишингизни ҳал этиб бермайди. Ҳафта сўнгида мириқиб ҳордиқ чиқаришга вақт топинг.\nАсосий вақтингизни фойдали юмушларга сарф этинг. Молиявий масалалар билан боғлиқ юмушларингиз ўзингиз ўйлаганчалик осон ҳал бўлмайди. Шунинг учун ҳар бир ишда ҳушёр бўлинг. Агар пулингиз етмай қолса, мағрурликни четга суринг-да, қарз сўранг. Айни дам ишингиз битишини ўйланг. Ҳафта сўнгида узоқ сафарга чиқишингиз эҳтимоли бор. Балки оилангизни ҳам ўзингиз билан олиб кетарсиз.\nКутилмаган харажатлар чиқиши мумкин. Бу оилавий буюджетингизга сезиларли даражада таъсир кўрсатади. Белни маҳкам боғлаб, ишингизда давом этинг. Шахсий ҳаётингизда эса фақат қувончли онлар кутмоқда. Бир умр эсда қоладиган унутилмас дамларнинг гувоҳи бўласиз. Оилангиз барча истакларингизни бажаришга тайёр. Уларга раҳмат айтишни унутманг.\nСиз кутмаган воқеа-ҳодисалар содир бўлади. Ўзингизни олдиндан бунга тайёрлаб боринг. Шунда ишларингизни осонгина ҳал этасиз. Лекин ишда бироз муаммоли вазиятлар бўлиши мумкин. Улардан узоқроқ бўлишни маслаҳат берамиз. Ишда ҳам, шахсий ҳаётингизда ҳам тажрибали одамларнинг маслаҳатларига амал қилинг. Шунда ҳаммаси яхши бўлади.\n22-10-2018, 15:10, Ҳаёт тарзи\nҲафталик мунажжимлар башорати: 2—8 июль, 2018 йил\n2-07-2018, 10:20, Ҳаёт тарзи\nҲафталик башорат: Ажойиб саргузаштлар палласи (30 апрель—6 май, 2018 йил)\n2-05-2018, 12:27, Ҳаёт тарзи\n23-04-2018, 10:20, Ҳаёт тарзи\n16-04-2018, 11:19, Ҳаёт тарзи\n9-04-2018, 12:43, Ҳаёт тарзи


JUN RI DO спорт тури бўйича Тошкент шаҳар очиқ чемпионати « “Sog'lom avlod uchun” ҲҚБХХФ сайти\nOktabr 2018 (3)\nJUN RI DO спорт тури бўйича Тошкент шаҳар очиқ чемпионати\n2015 йил 3 Iyunда киритилган. Рукни: Янгиликлар 780 марта кўрилган.\nСпорт – саломатлик гарови. Юртимизда болалар ва ўсмирлар спорти ривожига алоҳида аҳамият бериб келинмоқда. Турли-туман спорт мусобақаларини ташкил этиш орқали ёшларни оммавий тарзда спортга жалб этишга эришилмоқда.\nЖорий йилда ҳам болалар спортини ривожлантириш, ўсмирларни спортга кўпроқ жалб қилиш ҳамда Ўзбекистон Республикаси Президенти томонидан 2015 йил 24 февралда ўтказилган Болалар спортини ривожлантириш жамғармаси Ҳомийлик Кенгашида белгиланган вазифаларни ҳаётга тадбиқ этиш мақсадида, Тошкент шаҳар JUN RI DO спорт жамоат бирлашмаси “Соғлом авлод учун” халқаро хайрия фонди билан ҳамкорликда 6 ёшдан 18 ёшгача бўлган ёшлар ва ўсмирлар ўртасида 1 июн “Халқаро болаларни ҳимоя қилиш куни” муносабати билан спортнинг “JUN RI DO” тури бўйича Тошкент шаҳар очиқ турнири ўтказилди.\nСпорт мусобақаси доирасида: тантанали очилиш маросими, иштирокчиларнинг ушбу спорт турининг анъанавий ва мусиқий либосларида чиқишлари, поинт спарринг, континиус спарринг, мусиқий ва мусиқасиз формалардаги кўргазмали чиқишлари билан қатнашди. Мусобақада жами 100 нафарга яқин 1996-2008 йилларда туғилган ёшлар ва ўсмирлар ўз тоифаларида кураш олиб боришди.\nСпорт мусобақаси 31 май куни 09:00 дан 15:00 гача Тошкент ирригация ва мелорация институти қошидаги “International house Tashkent” академик лицейи спорт мажмуаси (Тошкент шаҳар Ниёзбек йўли кўчаси 39-уй)да ўтказилди.\nСпорт фестивалини ўтказишдан асосий мақсад:\n– спортчи ёшлар ўртасида спортнинг ушбу турини мунтазам ташкил этиш орқали спорт билан шуғулланишга кенг жалб қилиш ва уларнинг бўш вақтларини мазмунли ва фойдали ўтказишларини ташкил этиш;\n– ушбу спорт турининг кенг доирада тарғибот-ташвиқот ишларини олиб бориш;\n– ёшларни, айниқса қизларни жисмонан бақувват, баркамол ва соғлом бўлишига, чиниқишига, умумий иш қобилиятини ўсишига ёрдам бериш;\n– ушбу спорт билан мунтазам шуғулланаётган ёшларни аниқлаб, улар ўртасида мусобақалар ўтказиш ҳамда радио ва телевидения орқали тарғибот этиш орқали бошқа болаларнинг ҳам фаол иштирокига эришиш;\n– спортнинг ушбу турини янада ривожлантириш ва халқаро майдондаги ўрнини қарор топтириш;\n– шарқ жанг санъатларидан бўлган JUN RI DO спорт тури бўйича мамлакатимизда мактаблар очиш.\nТурнир ғолиблари ташкилотчилар томонидан тайёрланган дипломлар ва совғалар билан тақдирландилар. Албатта, мусобақада иштирок этган барча иштирокчи қизлар умрларини спортга бағишламасликлари мумкин, лекин уларнинг келажакда ҳар томонлама баркамол авлод бўлиб вояга етишишларига ишонамиз.\nМусобақа ташкилий қўмитаси ушбу тадбирни амалга оширишда яқиндан ёрдам берган барча ташкилот ва ҳомийларга, оммавий ахборот воситалари орқали ёритишда кўмаклашган барчага ўзининг самимий миннатдорчилигини билдиради.\n«Ҳамма ҳаракатда» хайрия акцияси бўлиб ўтди.\n“Siloam Center for the Blind” хайрия ташкилоти делегацияси юртимизда меҳмон бўлишади.\n«Камалак жилоси» кўрик-танлови кўтаринки руҳда бўлиб ўтди\n“Вилсон” билан оғриган Настарин ёрдамга мухтож\n© 2011 – 2014 “Sog‘lom avlod uchun” ҳукуматга қарашли бўлмаган халқаро хайрия фонди. Барча ҳуқуқлар ҳимояланган. Сайтдан маълумот олинганда манба кўрсатилиши шарт.


«Жорий йилнинг 4 ойи якунлари бўйича давлат бюджетига 5 трлн 93 млрд тенге тушди ёки режа 108,6 фоизга бажарилди. Республика бюджетига қарийб 3,4 трлн тенге тушди ёки режа 101,1 фоизга бажарилди», — деди Е. Жамаубаев.\nДаромадлар режаси 36 млрд тенгега, шу жумладан солиқлар 24 млрд тенгега, солиқдан ташқари тушумлар 12 млрд тенгега ортиғи билан бажарилди.\nСолиқлар бўйича режанинг ортиғи билан бажарилиши юридик шахслардан олинадиган даромад солиғи, хом нефт учун экспорт божхона тўловлари, қимор ўйинлари учун солиқ ва фойдали қазилмаларни қазиб олиш солиғи ҳисобидан бўлди.\n«Корпоратив даромад солиғига келсак, жорий йилнинг 4 ойи давомида 686 та йирик солиқ тўловчилар бўйича аванс тўловлари миқдори 2021 йилнинг январ-апрелига нисбатан 81,3 фоизга ёки 282 млрд тенгега ошган. Йирик кон-металлургия корхоналарини солиқ маъмуриятчилигига доир чора-тадбирлар амалга оширилмоқда. Умуман олганда, бюджетга қўшимча 303 млрд тенге , шу жумладан солиқ маъмуриятчилиги чоралари ҳисобидан 29 млрд тенге тушди», — тушунтирди вазир.\nХом нефт бўйича экспорт божхона тўловлари бўйича режанинг ортиғи билан бажарилишига январ-апрел ойларида хом нефт ставкаларининг 42 фоизга ошиши ва тенгенинг АҚШ долларига нисбатан курсининг ўзгариши сабаб бўлди. Солиқ текширувлари бўйича қарздорликни тўлаш ҳисобига қимор бизнеси бўйича солиқ режаси ортиғи билан бажарилди.\n«Маҳаллий бюджетларнинг даромадлари 127,1 фоизга бажарилиб, 1 трлн 719 млрд тенгени ташкил этди. Манғистау вилоятидан ташқари барча вилоятларда даромадлар режалари ортиғи билан бажарилди», — деди Молия вазири.


Қисқа туташув оқибатида Брюссель халқаро аэропорти фаолияти издан чиқди - Darakchi\nДУНЁ 15.06.2017, 14:48\nҚисқа туташув оқибатида Брюссель халқаро аэропорти икки соатга ишдан тўхташга мажбур бўлди, деб хабар берди Vesti.ru нашри.\nТерминалда чироқ ўчиб қолди, қисман электр жиҳозлар, компьютерлар ишламай қолди. Аэропортга кириш эшиги хавфсизлик хизмати ходимлари томонидан тўсилди. Қисқа туташув ёнғинга сабаб бўлди. Ёнғин ўчирилгандан кейин икки соат ўтгач, аэропорт ўз ишини давом эттирди. Аэропортнинг кутиш залида уч мингга яқин одам тўпланди. Уларнинг барчаси парвозни кутди. Аммо баъзи бир парвозлар ҳалигача амалга оширилгани йўқ. Брюссель аэропортининг меъёрий тартибда иш олиб бориши учун камида бир сутка вақт керак бўлади.\nТошкент аэропортида британияликни паспорти билан Ўзбекистонга кирмоқчи бўлган афғонистонлик қўлга олинди\nТошкент халқаро аэропортида бошқа бировга тегишли Буюк Британия паспорти билан Ўзбекистонга кирмоқчи бўлган Афғонистон фуқароси қўлга олинди. Бу ҳақда ДХХ маълум қилди. 2019 йил 17 ноябрь...\nДавлат активларини бошқариш агентлиги директори С.Бекенов Япония фуқаро авиацияси бюроси директори ўринбосари бошчилигидаги “Сумитомо корпорейшн” компанияси делегациясини қабул қилди. Бу ҳақда Агентлик Матбуот хизмати маълум...\nАэропортда сохта Малайзия паспортли бир гуруҳ шри-ланкаликлар ушланди\nМамлакатимиз фуқаролари ва юртимизга кириб келаётган сайёҳларга Ўзбекистон Республикаси давлат чегарасидан ўтиш бўйича муайян қонун-қоидалар тўғрисидаги тарғибот-ташвиқот ишларини олиб борилишига қарамай баъзи бир шахслар томонидан...\nПрезидентимиз Хоразм вилоятига ташрифини Урганч халқаро аэропортида бажарилган реконструкция ишлари билан танишишдан бошлади. Бутун мамлакатимизда бўлгани каби Хоразм вилоятида ҳам улкан бунёдкорлик ишлари амалга оширилмоқда....


Ëдгора Йўлдошева: “Мен ëрини кутиб яшагувчи аëлларданман!” | ДУНЁ ЎЗБЕКЛАРИ | Mobile Version\nËдгора Йўлдошева: “Мен ëрини кутиб яшагувчи аëлларданман!”\n01/14/2016 Ismat Khushev Ватандан хабарлар\nЎзбекистон / Андижон қирғини\nЎзбекистонда “Акрамийлар” диний оқими етакчиси сифатида 1999 йили қамоққа ташланган Акрам Йўлдошевнинг АҚШда қочқинликда яшаётган рафиқаси Ёдгора Йўлдошева озодлик билан суҳбатда ўзини шундай тасвирлайди.\nОзодлик: Сиз ҳукумат тарафидан “Акрамийлар” етакчиси деб кўриладиган ва экстремизмда айбланаëтган Акрам Йўлдошевнинг рафиқасисиз.\nОзодлик: “Акрамийлар” деб айтилаëтган гуруҳ ҳақида нима дея оласиз?\nËдгора опа: “Акрамийлар” деб айтилаëтган ҳаракатга¸ мен бу нарсанинг “акрамий” деб аталишига қаршиман. Чунки биз бу нарсани “акрамий” деб айтишга жуда ҳам¸ Худодан қўрқамиз. Чунки динга¸ Худога ишонган инсон ўзининг исмига чақиришлик кечирилмайдиган катта гуноҳлардан бири¸ яъни ширк ҳисобланади. “Акрамий” деган нарсанинг ўзи йўқ. Лекин мана Қуръонда “ҳар биттангиз бир арқонга боғланган инсонлар¸ биродардурсизлар” деяпти. Биз ҳақиқатан мўмин-мусулмон биродарлармиз¸ деб айтаман.\nОзодлик: “Акрамийлар” деб айтилмаса ҳам¸ шундай гуруҳ борми Андижонда?\n– Тўғри тушунаман. Ҳозир ўринли саволни бердингиз. Мана Қирғизистонда яшадик¸ Руминияда яшадик. Мана ҳозир АҚШда яшаяпмиз. Аëл киши¸ мен шу ерда хўжайинимнинг бир гапи билан нима қилмоқчиман. Чунки мен ўзимни шундай аëл деб қарайманки¸ хўжайиним турмада бўлса-да¸ хўжайиним яшаëтганда¸ оила қурганда аëли қандай бўлишлигини хоҳлаган инсон¸ яъни оилада яшаган пайтимизда хўжайиним нимани яхши кўрадию қандай аëл бўлсам¸ хўжайиним хотиржам бўлади¸ деган нарса мени бугунги кунгача¸ мен шу нарсани юрагимга қаттиқ шиор қилиб олганман¸ десам бўлади. Хўжайиним айтган “Мўмина аëл ҳар қандай саҳналарга чиқмайди”. Яъни ҳадисларда келтирилган. “Аëл кишидан бошлиқ бўлмайди” деган. Шунинг учун мен сиëсатга хўжайиним қамалганда ҳам аралашмаганман. Хўжайинини кутиб ўтиргувчи¸ хўжайинига садоқатда¸ хўжайинига вафода¸ қайсидир аëлга қанчадир неъмат берилган бўлса¸ мана шу неъматлардан баҳраманд бўлган аëл сифатида шу ерда кутувчи¸ кутганда ҳам бутун вужуди билан ëрини кутувчи аëлларнинг жумласига кираман¸ деб ўйлайман¸ дейди Ëдгора опа.\n– Бизга мана шу хат келгандан кейин Қизил хоч ташкилоти билан яна алоқа қилишни бошладик. Шунда Қизил хоч ходимлари “Биз бу хатнинг келиб чиқишлигини киришиб кўрамиз. Кутасизлар” деди. Август ойида шу ҳаракатни бошлаган бўлсак¸ 2010 йил январ ойида бизга жавоб хати келди. “Хат орқали алоқага қилишликка ҳеч қандай тўсиқ йўқ. Иккинчи хатинглар ҳам ҳаракатда. Системада давом этаяпти. Лекин ҳозир бу хатнинг қаерда эканлиги давлат томонидан сир сақланаëтган нарса. Ҳатто бизга ҳам айтилмайдиган нарса экан. Бизга контактга рухсат берди. Шуни биз катта ютуғимиз деб ўйлаб¸ ундан ортиғига киришишга бизнинг ҳаққимиз йўқ экан”¸ деб жавоб беришди¸ дейди Ëдгора опа.\n– Дунëда икки яхши одам бўлса¸ биттаси дадам дейман. Ўқишда жуда кўп гуруҳларда ишлаймиз. Улар қийналиб муаммо қилаëтган нарсага жуда тез ечим топиб берсам¸ “Э сен жуда каллали экансан” деса¸ “Мен буни дадамдан мерос қилиб олганман. Дадам жуда каллали”¸ деб айтаман¸ дейди Абдулла.\n– Биз шу кунгача бир масалани¸ аввал шу саволни тушунишлик учун ойдинлик киритмоқчиман. Руминияда яшаëтган пайтимизда бизга Ўзбекистондаги яқинлари билан алоқа қилишликлар секин-секин бошлана бошлади. То Руминияга чиққунимизча бунақа алоқалар йўқ эди. Секин алоқалар бошланди. Ким қаерда¸ ким нима¸ ким ўлган эшита бошлайсиз экан. Шунда яқинлари турмада бўлган¸ энди ҳаммамиз шунақа инсонлармиз Руминияда яшаëтган 500 та одам¸ шуларнинг ичида “Интервьюлар берманглар. Иложи бўлса¸ қайтсанглар¸ сизларга яхши ëрдамлар берилар экан. Сизларга ҳеч қанақа тазйиқ қилинмас экан. Мана шунга биз кафил бўламиз” деб турмадан чиққан¸ исмларини ҳозир билмайман¸ биттаси турмадан чиққан экан¸ биттасини қўйиб юборамиз деган экан. Шу инсонлар кафил бўлиб¸ бу инсонларнинг аëллари ҳам бор эди¸ шу лагерда аëллари¸ оиласи¸ қариндошлари бор эди¸ шунақа нарса билан бизга мурожаат қилишди. Яъни биз қулоқдан қулоққа эшитилиб¸ интервьюлар бермаймиз экан. Нима учун деса¸ Ўзбекистонга қарши.\nБарно Султонова: Бугун қайнонам ҳаёт бўлганларида 80 га кирган бўлардилар…\n«Қачон футболимиз ривожланади?!» “Пахтакор” мухлислари диққатига…\nС.ЗАЙНОБИТДИНОВ: ОЗОДЛИКНИ ЭҲТИЁТКОРЛИККА ЧАҚИРАМАН


10 май 2021, Тошкент вақти: 12:42\n“Мактабларда зўравонликни олдини олиш ва ижобий психологияни ўқитиш методикаси”, деб номланган лойиҳаси беш ой давом этади ва уни амалга оширишда ижобий психология соҳаси мутахассиси, бир қатор илмий нашрлар ва профессионал тақдимотлар муаллифи, АҚШлик профессор Лори Вульф иштирок этади.\n“2019 йилнинг июль ойига қадар позитив психология методи Тошкент шаҳридаги тўртта мактабда ҳамда Нукус, Бухоро, Самарқанд ва Намангандаги Халқ таълими ходимларини қайта тайёрлаш ва уларнинг малакасини ошириш ҳудудий марказларида синовдан ўтказилади”, дейилади хабарда.\nРасмий маълумотда қайд этилишича, вазирлик ЮНЕСКО билан ҳамкорликда умумий ўрта мактабларда зўравонликни олдини олиш лойиҳасини амалга оширишни январь ойида бошлади.\nЛойиҳа 2019-2020 йилларда амалга оширилади ва зўравонликни олдини олишга бағишланган ўқув материлларини Ўзбекистон шароитига ва қонунчилигига мослаштирилади. Лойиҳада европалик мутахассислар иштирок этиши режалаштирилган.\nОзодлик радиоси бунга қадар мамлакатдаги мактабларда юз бераётган зўравонликлар ҳақида қатор мақолаларни эълон қилган эди.


Бўкада 8 ёшли қизни уриб юборган Spark рулида ИИО ... - UzNews.uz\n10 февраль, 18:29 521 0\nБўкада 8 ёшли қизни уриб юборган Spark рулида ИИО ходими бўлгани аниқланди\nХодимнинг ўзи қизчани шифохонага олиб борган ва шифокорлар қабул қилишгач, кучли стресс ҳолатида уйига кетгани айтилди.\nАввалроқ Тошкент вилояти Бўка тумани ЙТҲ содир бўлгани ва унда 8 ёшли қиз жабрлангани айтилганди.\nИжтимоий тармоқларда тарқатилган видео тасвирда қизнинг онаси уларга ҳеч ким ёрдам бермаётгани ва ҳолидан хабар олмаётганини айтади. Шунингдек, у қизини “орган ходими” уриб юборганини ҳам эслатиб ўтади.\nВидео мурожаатдан бироз ўтиб ИИВ ЙҲХББ берган маълумотда ҳам Spark ҳайдовчисининг шахсига тўлиқ ойдинлик киритилмади.\nТошкент вилояти ИИББ Матбуот хизмати хабарига кўра, ҳайдовчи ИИО ходими бўлган.\n“Автомобиль бошқарувида бўлган Ғ.Э. дарҳол биринчи тиббий ёрдам кўрсатиш мақсадида пиёдани Бўка туман марказий шифохонасига етказган. Ушбу ҳолатдан ўзининг тоби бўлмай қизни шифокорлар қабул қилгандан кейин кучли стресс ҳолатида уйига кетган. Яқинларига воқеани айтиб, қизнинг ҳолидан хабар олишни тайинлаган.\nШундан сўнг ҳайдовчининг акаси шифохонага бориб боланинг ҳолидан хабар олган ва дори дармонлар учун моддий кўмак кўрсатган. Аммо қизнинг отаси уни рад этиб, ҳайдовчининг ўзи келишини сўраган.\nКейин эса қизнинг онаси С.А. ижтимоий тармоқлар орқали видео мурожаат йўллаган”, дейилади вилоят ИИББ хабарида.\nҲозирда раҳбарият назоратида ҳодиса иштирокчилари томонидан ҳар қандай моддий ва маънавий зарарни қоплаш чоралари кўрилмоқда.\nМазкур ҳолат юзасидан вилоят прокуратураси назоратида терговга қадар текширув ҳаракатлари олиб борилмоқда.\n22 апрель, 12:16 702 0\n22 апрель, 15:23 692 0\n22 Апрель, Пайшанба 446 0\n22 Апрель, Пайшанба 692 0


Қозоғистондаги компания ходимлари тик туриб ишлашга тушишди (фото, видео)\nФото: Айдына Рахимбаева\nҚозоғистонлик бизнесмен Ойдин Раҳимбоев Facebook ижтимоий тармоғидаги ўз саҳифасида маълум қилдики, энди унинг компаниясида ишловчилар тик турган ҳолда меҳнат қилишади.\nУ йирик қурилиш компанияси раҳбари бўлиб, бу усулни хорижий ҳамкасбларидан ўрганган.\n“Келаётган куздан бошлаб офисда тик турган ҳолда ишлаймиз. Ҳудди шу усулни Японияга малака оширгани борганимда кўргандим. Японларнинг фикрича, бу усул иш самараси учун фойдали экан ва бу факт ҳам. Миядаги нейронлар ўтирган ҳолатга кўра, турган пайтда фаол бўлар экан. Бундан ташқари, иш ўринга жойлашиш, ўтириш ҳам ходимнинг анча вақтини ўғирлаб қўяди. Улар саккиз соат тик турган ҳолда 28 соат ўтириб ишлаган одамдан кўра кўпроқ меҳнат қилишар экан. Буларнинг бари расмий статистика фактларидир”, - деб ёзган Ойдин Раҳимбоев.\nОйдин Раҳимбоев. Фото facebook/rakhimbaev\nҚозоғистонлик бизнесмен мисол тариқасида Япониядаги заводлардан бирида тасвирга туширилган видео ва суратларни илова қилган.\nСуратда япон компанияси ходимлари.\n“Йилига 400 миллион доллар тушумга эга компания ходимлари тик туриб ишлашади, ҳатто директори ҳам. Улар ҳар эрталаб 10 дақиқа вақт ажратиб, ўз иш ўринларини тозалашади, полларни артишади, ҳатто директори ҳам”, деб ёзган ўз фикрлари билан бўлишган Ойдин Раҳимбоев.


Тошкентда иш, резюме, вакансиялар. Ўзбекистонда иш ва ходимларни қидирув.\nСайт тили: Рус Eng\n0 Ўқув муассасалари\n• Иш берувчиларга\n• Ўқув марказларига\nҲурматли ўқув юртларининг вакиллари!\nБиз Сизни сайтимизда қарши олишдан хурсандмиз ва умид қиламизки, бизнинг ёрдамимиз билан Сиз UzJobs.com фойдаланувчилари орасида ўз таълим фаолиятингизни самарали тарғиб қила олишингизга умид қиламиз! Уларнинг қаторида таълим олишга ва малака оширишга жиддий ёндашувчи ҳам бўлажак, ҳам тайёр мутахассислар, шунингдек персоналнинг доимий касбий ўсишидан манфаатдор бўлган иш берувчи компанияларнинг ваколатли ходимлари бор.\nUzJobs да рўйхатдан ўтиш Сизга қуйидаги сервислардан фойдаланиш имконини беради:\nЎқув юртининг таърифини жойлаштириш Эълонни TOP-рўйхатга кўтариш (*)\nЎқув юртининг таърифи – унинг сайтимиздаги ташриф қоғози. Бу ерда фойдаланувчилар унинг фаолияти, таълим хизматлари, ўқитилаётган мутахассисликлар ва контакт маълумотлари ҳақида умумий ахборотни оладилар. Ҳар куни сайтда ўқув курслари ва дастурлари ҳақида янги эълонлар чоп этилади. Бунда чоп этилган ҳар бир янги эълон аввалгисини пастга суради. Таклифларнинг умумий рўйхатида йўқолиб кетмаслик учун сизга "TOPда чоп этиш" хизмати ёрдам беради. Ундан фойдаланиш натижасида эълон бошқа эълонлар рўйхатига нисбатан тепада жойлашган TOP-рўйхатга кўтарилади.\nКурслар ва таълим дастурлари ҳақидаги эълонларни чоп этиш (*) Эълонни матбуотда жойлаштириш (*)\nЭълонларни чоп этиш Сизга сайт фойдаланувчиларини ўтказилиши режалаштирилаётган ўқув курслари, тренинглар, семинарлар ва таълим дастурлари ҳақида хабардор қилиш ҳамда улар учун зарур иштирокчилар сонини тўплаш имконини беради. Ушбу хизмат ёрдамида сизнинг эълонларингиз сайтда чоп этилиши билан бирга, босмада ("Бизнес-вестник востока" газетаси) ҳам чоп этилади. Бу эса курсларингиз ва дастурларингизнинг потенциал тингловчилари аудиторияси сонини ошириш имконини беради. Шунингдек, UzJobs да рўйхатдан ўтган компаниялар учун газетада эълонларни имтиёзли тарифлар бўйича чоп этиш имкони берилади.\nЎқув юртингиз, таълим хизматларини илгари суришдан ташқари ходимларни излашдан манфаатдор бўлган ҳолларда, марҳамат "Иш берувчилар учун хизматлар" бўлимида тақдим этилган ахборот билан танишинг.\n(*) - Юлдузча билан сайтнинг пуллик сервислари белгиланган.\nЯнги фойдаланувчини рўйхатдан ўтказиш\nОммавий оферта Прейскурант\nНашр Сайтдаги реклама


ЎзА - Алимент пули ажрашиш учун мукофотми?\nFacebook ижтимоий тармоғидаги “Maslahat Uz” гуруҳи фойдаланувчиларидан бири «Ажрашиш учун мукофот бўлган алиментни бекор қилишни таклиф қиламан. Болани боқишга қодир бўлган тараф асраб олсин!» дея пост қолдирилган.\nУшбу мавзу жамиятимиздаги энг оғриқли нуқталарда ҳисобланади. Бу муаммони ҳаттоки, ҳукумат даражасида имкон қадар бартараф этиш учун ҳаракатлар бўлмоқда. Жамоатчиликка ҳам бегона бўлмаган ушбу постга кўпчилик юртдошларимиз бефарқ қарашмаган ҳолда ўзларининг шахсий изоҳларини қолдиришди.\n- Ажрашмаслик учун аввало тарбия ўчоғини болаликдан тўғрилаш керак дегувчилар йўқми?\n- Алимент учун ажрашишдан бошқа иши йўқмикан у аёлни? Алиментдан воз кечиб болаларини ўзи боқаётган ғурурли аёлларимиз ҳам бор. Отани ғурури бўлса, ўзи ташлаб кетади ёрдам пулларини.\n- Алимент пули ажралишга ҳеч қанақа сабаб бўла олмайди . Арзигулик каттароқ суммадаги пул бўлса экан, шу сабаб ажралиш кўп бўлмоқда десалар бўлади. Ажрашишга сабабни бошқа тарафдан кўриш керак.\n- Бу баъзи аёлларга ёқмайди, лекин зўр таклиф ман қўшиламан. Оилаларда алиментга ажрашиб алиментга берадиган даражага борилганда, суд дарров алиментга қўймасдан, аввал оилани ўргансин МФЙ билан ҳамкорликда, оилани ажралишига ким сабабчи бўляпти эрми ёки хотин, агар эр айбдор бўлса майли, алиментга қўйсин катта қилиб, агар аёл айбдор бўлса болани отага олиб бериб онани алимент тўлайдиган қилсин. Болаларни келажагини, тарбиясини ҳам ўйлаш керак, ота берган тарбияни она беролмайди, айниқса ўғил болага, она берганни ҳам ота беролмайди. Мени тушунишим бўйича пост эгасининг мақсади ажримларни қайтариш бўлса керак.\n- Ўзбекни онасидек она йўқ бу дунёда! Фақат баъзи шунақа эркаклар заиф бўлиб кетди, кетяпти. Турмуш «удар»ларига чидолмай «чийиллаворяпти». Бу мени болам, йўқ ажрашмайман, чидайман энди охиригача деб айтолмаяпти.\n- Шариатда аёллар учун маҳр белгиланган. Маҳрнинг миқдори ўша аёлнинг рози бўлгунича бўлган. Эркак ажрашишга келганида ўша маҳр сабаб ҳам баъзида ажримдан тўхтаган, шаърий ҳукм болани нафақаси отасини бўйнида бўлган, шариат аёлларга енгиллик берган. Кеча бир синглимиз айтганидек мусулмонлар ажрашиб боласини онасига бермаган, мана қандай чиройли динимиз бор, унга амал қилиш қолди холос. Ўзимизча европача кийиниб ажримга келганида шаърий талаб қўймайлик аёллар!\n- Менимча ҳеч қайси эркак боласидан тонмайди, лекин ҳозир арзимаган нарса учун бирга яшаб туриб алиментга бераётганлар ҳам йўқ эмас.\n- Алимент пули ўзи арзимас пул. Боланинг бир ойнинг заруратига ҳам етмайди. Қўшним 2 нафар ёш боласи билан ажрашди. Бири 4 ёш, бири бир ярим ёш. Ишлолмайди. Алиментни ҳам вақтида бермайди эри. Катта ўғлининг миясида касали бор. Эри умуман қарамайди. Бечора эри берган пулни дорига ишлатсинми, рўзғоргами?\n- Тўғри фикр баъзи аёллар эркин яшашни хоҳлаб қолишади ва боласини ҳам уйламасдан ажрашиб яна алимент ҳам талаб қилишади\n- Фикр тўғримас. Алимент у болани ҳаққи. Ҳеч қайси аёл боласини отасиз, кўнгли ярим ўсишини хоҳламаса керак.\n- Бола отада қолишни таклиф қилинг, ажрашиш камаяди. Алимент бутунлай йўқолади. Ажрашган хотин эса осон эрга тегиб кетади.\n- Бўлмаган таклиф. Бундан воз кечишга ҳеч кимни ҳаққи йўқ. Чунки алимент боланинг ҳаққи. Аксинча, алиментни кўпайтириш таклифини киритаман!\n- Алиментдан кейин отаси ишга ярамай қолса, нафақаси етмаса, боладан нафақа алимент талаб қилиши мумкин. Отасини жуда ёмонлаб ташламанглар. Эртага болани кўнгли қолади.\n- Муаммо алиментда эмас, муаммо алиментгача бўлган даврда, икки ёш икки қутб, қизлар бетарбия, йигитлар сабрсиз. Аллоҳ ҳалол қилган ҳукм орасида ўзига ёқмагани талоқ ҳукмидир, кўпчилик ота оналаримиз болаларни еб ичишини кам қилмаганимиздек тарбиясиниям бенуқсон қилсак шунга яраша жойига узатсак ёки уйлантирсак алимент деган нарсага ҳожат қолмайди.\nМуҳокамаларга сабаб бўлган мазкур таклиф остида, ажримлар сони камайишига, фарзандлар ноҳақ етим бўлиб қолмасликларига урғу берилган назаримда. Статистик маълумотларга кўра, ФҲДЁ органларида никоҳи бекор қилинган ҳолатлар бўйича 2019 йилнинг ўзида ажралишлар сони 23000 га етган. Шу даврнинг ўзида 195 мингта никоҳ қайд этилган.\nБу каби ҳолатларга, эр-хотин муносабатларига аралашув, уй-жой етишмаслиги масаласи, маънавий-ахлоқий тарбиянинг етишмаслиги, хиёнат, зўравонлик, ҳамда аёлларнинг чет элга ишлашга кетганликлари сабабли дуч келинмоқда. Масаланинг энг масъулиятли томони оиладаги тарбия билан боғлиқ. Оила қуришни мақсад қилган йигит ва қизга олдидаги асосий вазифаси, масъулияти ҳақида тушунтирилса, уларни сабр бардошли қилиб тарбияланса юқорида айтилганидек бу каби постларни қолдиришга ҳожат қолмасди.


«Бештеракка - трансформатор керак!»: Избоскан туманидаги маҳалла муаммоси ҳақида\nМурожаат бўйича Андижон вилоят Избоскан тумани «Беш-Терак» маҳалласида бўлдик.\nМаҳалланинг Камолиддин Беҳзод кўчасида 45та хонадон истиқомат қилади. Ҳудудга етиб борганимизда ўз дардини айтгани маҳалла вакилларининг бир гуруҳи тўпланди.\n«Бештерак» аҳли ўн йиллардан бери электр энергияси таъминотидаги муаммолардан қийналиб яшамоқда. Аҳоли вакиллари бирин-кетин арз қила бошлашди.\n«Маҳалламиз узоқ йиллардан бери «Водхоз»га қарашли бўлган эски трансформатордан фойдаланиб келар эди. 2016 йил қиш пайтида бу ускуна катта кучланиш ҳисобига ишдан чиқиб, ёниб кетди. Ўшанда уч ой токсиз яшаган эдик. Аҳволимизни тушунган маҳалла ёнига жойлашган 7-умумтаълим мактаб директори, ўқувчиларнинг уйда дарс тайёрлаши учун муассаса ҳудудидаги трансформатордан уланишига рухсат берган. Мана уч йилдирки, мактаб трансформаторидан фойдаланиб келамиз. Лекин, бу ускунанинг қуввати ўта паст.\nТокнинг кучсизлигидан музлатгич, кир ювиш машинаси, кондиционер, чангюткич, дазмол, «Тефал» (сувқайнатгич) каби маиший жиҳозларни ишлата олмаймиз. Кундузи туш пайтида электр қуввати сал кўтарилганида дазмол қизийди. Шунда кийимларимизни текислаб оламиз. Маҳаллага ичимлик суви тизими тортилмагани сабабли, ўзимиз кавлаган сув қудуқларидан фойдаланамиз. Қудуқдан сувни тортиш учун қўйилган «мотор»ларимиз ҳам электр қуввати пастлигидан ишламайди. Симёғочларимиз қўлбола. Жуда қийналиб кетдик.\nШу йил август ойида ишчи гуруҳи маҳалламизга келиб, ҳолатни ўрганди. Улар «Янги трансформатор қўямиз. Янги ҳаво линияси тортамиз, симёғочлар яқинидаги барча теракларни кесинглар!», дея ваъда беришганида роса қувондик. Мен уйма-уй юриб ҳар бир хонадонга айтиб, теракларни кестирган эдим. Мана ноябрь ойи келди, ҳали иш бошлашгани йўқ. «Теракларни кесинглар» деганим учун, ҳамма мендан хафа. Туман «электросет»га ўн мартадан кўпроқ бордим. Фойдаси йўқ», дейди Ғолибжон Мўминов.\nОдамлар музлатгич ишлатишга ҳам қўрқиб қолишган.\n«Сув «мотори» варрагини қўл билан айлантирсак, кейин ишлайди. Кондиционери борлар ҳам фойдалана олмаяпти. Кечқурунлари ток пастлигидан қийналамиз, чунки хира чироқлар ток бир меъёрда эмаслиги сабаб тинимсиз пирпираб туради. Музлатгичларимиз кўп бора куйганидан ишлатгани қўрқяпмиз», дейди маҳалла фуқароларидан Муроджон Эргашев.\nМаҳалла вакиллари муаммо юзасидан бир неча бор туман ҳудудий электр тармоқлари корхонаси, туман ҳокимлигига мурожаат қилишган.\n«Шу йил сентябрь ойи охирларида маҳалладан вакил бўлиб Андижон вилоят ҳудудий электр тармоқлари корхонасининг ўринбосари Бобиржон Каримовнинг олдига бордим. У Избоскан туман электр корхонаси раҳбари Шерзод Ҳожибековни вилоятга чақирди. Бирга гаплашдик. Бобур Каримов муаммолар бир ҳафта ичида ҳал бўлишини ваъда қилди. Бундан кейин тумандаги мутасаддиларга мурожаат қилишимни айтди. Орадан икки ҳафта ўтди, келишмади. Иккинчи марта вилоятга борганимда ҳам ишимиз ҳал бўлмади. Туман ҳокимлигига ҳам ариза қилдик. Энди муаммо бўйича қаерга боришимни билмай қолдим», дейди яна бир фуқаро Маҳмуджон Акбаров.\nМурожаатчилар билан суҳбатлашиб турганимизда маҳалла раиси Акрамжон Юсупов келиб қолди. Оқсоқол маҳаллада электр энергияси бўйича муаммо борлигидан хабардор экани, ўзи ҳам бир неча бор туман электр тармоқларига мурожаат қилганини айтиб, ушбу камчилик Дастурга киритилиб, босқичма-босқич амалга оширилишини таъкидлади.\nТуман ҳудудий электр тармоқларида\nМасала ечимини туман электр тармоқлари корхонасидан изладик. Ташкилотга борганимизда раҳбар Шерзодбек Ҳожибеков хонасида йўқ экан.\nМутасадди билан телефон орқали боғландик. У бу масала бўйича корхона бош муҳандиси Сарварбек Маъмуров орқали изоҳ олиш мумкинлигини айтди.\nБош муҳандисга «Беш-Терак» маҳалласидаги электр энергияси билан боғлиқ муаммолар бўйича савол бердик.\n«Маҳалладаги электр таъминотида мавжуд муаммолар ҳал этилиши учун керак бўлган трансформатор, симёғоч ва ҳаво линияси учун симлар вилоят ҳудудий электр тармоқлари томонидан марказлашган ҳолда молиялаштирилади. Қачон маблағ ажратилса сўнг иш бошланади», дея жавоб берди у.\nЎрганиш давомида ўн йилдан буён хира чироқда, маиший уй анжомларни ишлата олмай хуноб бўлаётган «Беш-Терак» аҳолисининг муаммоси қачон ҳал бўлиши ҳақидаги саволга жавоб топилмади.\nИнсонлар фазога учиш ҳақида ўйлаб, роботлардан фойдаланаётган бир пайтда Избоскан туманидаги «Беш-Терак» маҳалласида аҳоли 10 йилдан бери фарзандларининг кийимини дазмоллашга қийналиб яшамоқда.\nУмид қиламизки, мақоладан сўнг мутасаддилар «Беш-Терак» маҳалласидаги мавжуд муаммони тез кунларда ҳал этиш чорасини излаб кўришади.


Instagram: Аргентина президенти Лотин Америкаси раҳбарлари ўртасида энг машҳур\n19:13 / 22.02.2016\nАргентина президенти Маурисио Макрининг Instagram’даги саҳифасини 580 мингдан ортиқ киши кузатиб боради.\nМаурисио Макри бор-йўғи икки ярим ой аввал Аргентина президентлиги тахтига ўтирди. Лекин аллақачон ижтимоий тармоқларда машҳурлик борасида Лотин Америкасидаги ҳамкасбларидан ўзиб кетган.\nАйни пайтда унинг Instagram’даги саҳифасини 580 мингдан ортиқ одам кузатиб боради. Унга яқинроқ “рақиблар” – Мексика президенти Энрике Пенья Ньето ва Бразилия президенти Дилма Руссефф, уларнинг ҳар бирининг 178 мингтадан кузатувчиси бор.\nТаҳлилчиларнинг тадқиқотларига кўра, Instagram ижтимоий тармоғи сўнгги йилларда бутун дунё сиёсатчи ва дипломатлари ўртасида оммалашиб кетди. 136 мамлакатларнинг президентлари, бош вазирлари ва ташқи ишлар вазирларининг ушбу ижтимоий тармоқда расмий саҳифалари мавжуд.\nАйни пайтда АҚШ президенти Барак Обама – кузатувчилари энг кўп сиёсий раҳбарлар рўйхатининг энг бошида турибди, унинг Instagram’даги суратларини 6 миллиондан ортиқ одам кузатади. Иккинчи ўринни РФ бош вазири – Дмитрий Медведев (2 миллиондан ортиқ кузатувчи) эгаллаган. Кейинги қаторда эса уларнинг ҳинд ҳамкасби Нарендра Моди (1,7 миллион кузатувчи) турибди.


"Навоийдаги комбинат инқирозда"\n19 август 2018, Тошкент вақти: 04:37\nНавоий кон-металлургия комбинати бош директори Қувондиқ Саноқулов ўз ëрдамчилари билан.\nНавоий кон-металлургия комбинатининг ҳозирги директорининг бошқарув услуби Ўзбекистондаги энг йирик бу комбинат ишчи-хизматчилари орасида норозилик уйғотмоқда¸ дейди бу корхона ишидан яхши хабардор ўзбекистонлик Азиз.\nБўлди етар, Каримов истеъфо берсин¸\nдейди 23 март куни Озодликка сим қоққан андижонлик 20 яшар Нормуҳаммад.\n- Ўзбекистон президенти Ислом Каримовга эътирозларим, нима десам бўлади, истеъфосини талаб қилиб чиқдим десам ҳам бўлаверади.\n- Айтишади мана 10 миллион ўзбек бошқа давлатда юрибди деб. Тўғрими шу гап? Мана шунча ўзбек бошқа давлатда юрибди. Ўша ëғини эплай олмаяпти Ислом Каримов. Бу ëғини эплай олар. Телевизорда чиқиб олиб у дейди, бу дейди. У одам энди қариб қолди. Энди ўрнини алмаштириш керак. Биз ҳам тўғриси тўйиб кетдик Ислом Каримовдан.\nОзодлик: Неча ëшдасиз сиз?\n- 20 ëшдаман. Каримов Ўзбекистонга президент бўлганда жуда ëш эдим. Илк президент бўлиб келганда Ўзбекистонга, масалан¸ эсимни бундай таниганимни олсам, мен эсимни таниган пайтимда жуда яхши эди. Йилдан йилга борган сари Ўзбекистон халқи қашшоқлашиб кетаяпти, ночорлашиб кетаяпти. Ҳар томонлама сиқаяпти. Масалан¸ чегаралар очиқ эди. Чегараларни бекитиб ташлади. Чегарадан анча-мунча одамлар товарлар олиб ўтиб сотиб тирикчилик қиларди. Чегараларни бекитиб одамларни ҳар томонлама сиқаяпти бу одам, дейди андижонлик Нормуҳаммад.\nМулкимиз талон-тарож қилинмоқда\nҚашқадарёлик 45 яшар тадбиркор ўтган йил декабр ойида дўкони бузилгани, ўрнига янгисини ҳукумат қуриб бермаётгани ҳақда шикоят қилади.\n- Мен бозор маъмурияти томонидан етказилган моддий ва маънавий зарар бўйича шикоят ариза билан чиққанман. Ҳеч ким тингламаяпти.\nОзодлик: Қанақа шикоят?\n- Қарши шаҳар буюм бозор раҳбарияти томонидан давлат мулкига етказилган моддий ва маънавий зарар ҳақида, талон-тарожлик шикоятлари бўйича чиққанманда.\nОзодлик: Сизга қанақа зарар келтирилди?\n- Бизларга жой бермаган. Жой ҳам бермади, бизни тингламайдиям. Бизлар билан ҳеч кимнинг иши ҳам йўқ.\nОзодлик: Сизга етказилган зарар миқдори қанча?\n- Менга зарари керакмас. Бозордан 150 миллион атрофидаги бешта айвон талон-тарож бўлди. Минглаб тадбиркорлар ололмай қолди ўрин.\nОзодлик: Шартномада “йиқилгандан кейин ўрин берилади” деб кўрсатилганми? Асословчи ҳужжатлар борми?\n- Булар “Уч йил тўлиқ документ қилганларга берамиз” деди. Кўпчилиги ошна-оғайнигарчилик, таниш-билишчилик бўлиб кетди.\nОзодлик: Кимларга мурожаат қилдингиз шикоят билан?\n- Ўзбекистон республикаси Бош прокурори Рашид Қодировга.\nОзодлик: Жавоб қанақа бўлди?\n- Жавоб шаҳарга буюраяпти, лекин Қарши шаҳар прокуратурасининг терговчиси Фахриддин Муродов ишни ëпишга ҳаракат қилаяпти, дейди қашқадарёлик 45 яшар тадбиркор\nНавоий кон-металлургия комбинати янги раҳбаридан ходимлар норози¸\nдейди ўзини Азиз деб таништирган йигит.\n- Мен Азизжон бўламан. Хавфсизликни таъминлаш мақсадида мен қаерданлигимни айтиб ўтирмай. Озодлик билан боғланган одамларнинг кўпи яхши бўлмай қолаяпти. Ўзбекистон республикаси олтин ишлаб чиқариш, уран бўйича иккига бўлинганда. СССР пайтида учта эди. Шароф Рашидов ташаббуси билан “Ўзбек олтин” уюшмаси йўқ қилиб юборилди. Яъни Олмалиқ тоғ-кон металлургия комбинатига ва Навоий ком металлургия комнбинатига қўшиб юборилди. Навоий кон металлургия комбинатининг бош директори Санақулов учинчида. Биринчиси арман, иккинчиси рус киши. Кучеров фақат давлатга хиëнат қилдида. Халққа жуда ҳам яхши иш қилди. Ойликлар ўз вақтида бериларди. Санақулов бўлгандан кейин 70 минг кишилик норозиликка олиб келди.\nДавлат қаëққа қараяпти? Нима учун бу одамни қўйганига мен ҳайрон қоламанда. Ахир бу одам бугунги кунда буткул ташкилотни издан чиқарди. Ўзининг ихтиëридаги учинчи автобазани сотиб юборди. Махсус 27-поликлиника бор эди. Буни Навоий вилояти ҳокимлигига қарашли соғлиқни сақлаш бошқармасига ўтказиб юбораяпти. Бу ер тўртта бошқармадан иборатда. Восточний Учқудуқ, Централний Зарафшон, Бешинчи кон бошқармаси Бухоро вилоятида. Жанубий кон бошқармасига ўзининг гумаштасини олиб келиб қўйди Олмалиқдан ҳайдалиб кетган. Самарқанддаги олтин конига Ибрагимов Бахтиëр деган битта шахсни қўйган. Маданиятсиз, ўта қўпол, сўконғич, уронғич одам. Ҳамма ўзининг оғайни, қариндошларини олиб келиб тиқди. Ҳалоллик деган нарса умуман йўқда бу ерда. Бирор нарса гапириш мумкин эмас. Гапирган одам репрессия бўлади.\nОзодлик: Шу заводда ишлайсизми сиз?\n- Йўқ, мен шу системани яхши биламан, дейди қаердан эканлиги сир қолишини лозим кўрган суҳбатдош.


Янги темаларнинг Модерацияси хусусида - Страница 2 - MOBILFORUM.UZ GSM FORUM UZBEKISTAN\n4 09.02.2014, 18:41 #21\nХозир эса, билган хам билмаган хам тема очиб ташлаяпти. Айрим темаларни авторлари хатто узи хам тушунмайди узига нима кераклигини.\nБу муаммони ечими хали топилмаса керак, мактабдаги таянч билим булмаса минг бор тушунтиринг барибир фойдаси йук. Шу пайтгача форумда купгина тушунтириш ишлари олиб бордик, насиб булса яна тушунтиришда давом этамиз. Факат форумдагина эмас, балки хамма укув муассаларими ёки корхона ташкилотми хамма ерда узини конун коидалари бор. Шундай экан форумга хар бир кирган янги фойдаланувчи шу форум конун коидалар билан танишиб чикса максадга мувофик буларди. Бунинг учун манимча етарли маълумотларимиз бор.\nakm1979 (09.02.2014), aldilshod (10.02.2014), azimxoja (10.02.2014), Azizbek (20.02.2014), Eldorjon (10.02.2014), Eric87 (09.02.2014), Ilhom1122 (09.05.2014), Muhammadjon (09.02.2014), nurtel (09.02.2014), Nurziyod (10.02.2014), parnas (09.02.2014), Sodirhon (10.02.2014), Zamon (10.02.2014), Zver_i (10.02.2014), МОХИРАКА 71 (12.02.2014)


ИнтерФУТБОЛ :: Турғунбоев трансфери: охири нима бўлади?\nТурғунбоев трансфери: охири нима бўлади?\nМиллий жамоамизнинг Осиё кубогидаги иштироки борасидаги баҳс-мунозаралар ҳали «совиб» улгурмай, футболимизда янги шов-шувли масала юзага чиқди - Азиз Турғунбоев. «Навбаҳор»нинг Суперлига-2018да бронза медали ютишига муносиб ҳисса қўшган ва шунинг таъсирида миллий жамоага жалб қилинган футболчининг ҳозирги ҳолатига асло ҳавас қилиб бўлмайди...\nГарчи ҳолатнинг умумий кўриниши аксарият мухлису-мутахассисларга аён бўлса-да, озгина изоҳ ортиқчалик қилмаса керак: янги йилнинг илк куни «шерлар» расмий сайтида «Азиз Турғунбоев «Пахтакор» футболчисига айланди!» сарлавҳали хабар эълон қилинди.\nУнда айтилишича, ярим ҳимоячи клуб билан 2 йиллик шартнома тузган ва янги мавсумда айнан «шерлар» шарафини ҳимоя қилади. Аммо орадан кўп ўтмай, «Навбаҳор» расмий сайтида ҳам футболчига боғлиқ «Турғунбоевнинг шартномаси якунланмаган» сарлавҳаси остида мақола чоп этилди.\nУнда таъкидланишича, 2018 йил якунида бир қатор футболчилар билан келишув муддати узайтирилган, улар орасида Турғунбоев ҳам бор. Худди шу куни «Навбаҳор»нинг мухлислар билан ишлаш бўлими етакчиси Фарҳод Умаралиевнинг Турғунбоев билан қисқа суҳбати ҳам илова тарзида чоп этилди.\nЁзилишича, футболчи «Пахтакор» билан шартнома масаласида гаплашгани, аммо янги мавсумни «Навбаҳор»да бошлашни истаётганини айтган. Шу тариқа унинг ҳуқуқий жиҳатдан қайси клубга тегишли эканлиги ҳақида тортишувлар бошланиб кетди ва 26 январга келиб, championat.uz сайти ходимлари «Турғунбоев сериалидаги кульминация» номли мақола орқали футболчининг россиялик агент Андрей Митрофанов билан ҳамкорлик қилаётгани ҳақида маълумот беришди.\nХусусан, агентнинг айтишича, футболчи ва «Пахтакор» ўртасида тўлақонли келишув расмийлаштирилган. Шундан кейин Турғунбоевнинг келажаги катта хавф остида қолгани ойдинлашди. Зеро, Митрофановнинг иддаосига кўра, агар Азиз унинг иштирокисиз «Навбаҳор» билан янги келишувга эришган бўлса, ўртадаги шартлашувга мувофиқ, у 100 минг евро миқдорида жарима талаб қилади.\nАгар футболчининг бир вақтнинг ўзида 2та клуб билан шартнома тузгани тасдиқланса, унда бу иш ПФЛ Тартиб-интизом қўўмитаси томонидан кўриб чиқилиши ҳамда регламентга мувофиқ, Азизга 500 миллион сўмгача жарима солиниши, энг ёмони, у 6 ойга футболдан дисквалификация қилиниши мумкин.\nДарвоқе, 26 январь куни kun.uz сайти ҳам алоҳида мақола чоп этди ва унда «Пахтакор» ҳамда «Навбаҳор» клублари вакиллари, шунингдек, ПФЛ бош директори маслаҳатчиси Диёр Имомхўжаев Азиз Турғунбоев масаласи юзасидан ўз муносабатларини билдиришди.\nБеҳзод Назаров («Пахтакор» матбуот котиби):- Айни пайт Азиз Турғунбоев мавжуд ҳужжатларга асосан, «Пахтакор» аъзоси саналади. Қоидаларга кўра, клуб футболчи билан шартнома тузганидан сўнг ҳужжатни бир ой ичида ПФЛга тақдим этиб, рўйхатдан ўтказади. Бордию, шу жараён амалга оширилмаса, шартнома тан олинмайди. «Пахтакор» январь ойи бошида ўйинчи билан расмийлаштирилган шартномани ПФЛга юборган. «Навбаҳор» эса ҳали бундай ҳужжатни ПФЛга тақдим қилгани йўқ.\nДиёр Имомхўжаев (ПФЛ бош директори маслаҳатчиси): - Турғунбоевнинг 2та клуб билан шартнома тузгани борасида ҳозирча далил йўқ. Чунки фақат «Пахтакор» клуби шартномани олиб келди ва рўйхатдан ўтказди. Агар «Навбаҳор» ҳам ҳужжатларни олиб келса, ПФЛ иш очиши керак.\nБироқ Турғунбоев Қримда «Навбаҳор» машғулотларида қатнашаётгани учун «Пахтакор» тарафидан эътироз мактуби олдик. Демак, иш очишга ҳақлимиз. Келаси ҳафта футболчи, Илҳом Мўминжонов, ҳар икки клуб спорт ва бош директорлари, ПФЛ Мусобақаларни ўтказиш бўлими ва ЎФА комиссияси вакиллари иштирокида мажлис бўлиб ўтади. Унда мазкур муаммоли масала бўйича юқоридагилар фикри тингланади.\nАгар футболчи 2та шартномага имзо чеккан бўлса, унга нисбатан кескин жазо чоралари қўлланади. Бунда клублардан бири ўз ваколати доирасидан ташқари ҳаракат қилгани аниқланса, унга ҳам катта жарима, футболчиларни рўйхатдан ўтказиш борасида тақиқ, ўйинчини эркин агентга айлантириш каби жазо чоралари қўлланилиши мумкин.\nЯкшанба куни кечаси «Навбаҳор» мухлисларнинг Telegram тармоғидаги махсус каналига ЎФА биринчи вице-президенти Умид Аҳмаджоновга йўлланган видеомурожаат жойлаштирилди. Табиийки, унда жамоа тарафдорлари Тур-ғунбоев масаласи «Навбаҳор» фойдасига ижобий ҳал этилишини сўрашган.\nХуллас, шунақа гаплар. Бу масалада InterFutbol таҳририятининг фикри қуйидагича: агар клублардан бири ёки футболчи қоидага хилоф иш тутган бўлса, муайян жазога тортилиши керак, албатта. Лекин танганинг иккинчи томони ҳам борлигини унутмайлик - ушбу нохуш англашмовчиликлар туфайли ўзбек футболи яна бир истеъдодни йўқотмасин.\nҲар ҳолда, Турғунбоев салоҳияти чакки эмаслигини исботлашга улгурган футболчи. Бас, шундай экан, энг маъқули - муроса. Яъники, ғалати «учбурчак» ичига кириб қолган «Пахтакор», «Навбаҳор» ва Турғунбоев ўртасидаги муроса...\nБу масала таниқли мутахассис Алишер Никимбаев эътиборини ҳам ўзига тортди. У Telegram тармоғидаги каналида ҳолатга чиройли ривоят мисолида баҳо берди: «Азиз Турғунбоев билан юзага келган вазият адолатли қарорлари билан танилган шоҳ Сулаймонга боғлиқ машҳур ривоятни эслатиб юборди.\nКунлардан бирида Сулаймон шоҳ ҳузурига бир чақалоқни талашаётган икки аёлни олиб келишади. Қизиғи, ҳар иккиси гўдакка даъво қиларди: «Бу меники». Табиийки, ДНК таҳлили билан боланинг аслида кимга тегишли эканлигини аниқлаш имкони йўқ эди.\nШунда шоҳ гўдакни қоқ иккига бўлиб, ҳар икки аёлга биттадан бўлак беришни буюради. Буни эшитган аёллардан бири жим туради, иккинчиси эса «оҳ» уриб, подшоҳ оёғига йиқилади:\n- Тўхтанглар! Майли, боланинг онаси у бўла қолсин. Аммо норасидани тирик қолдиринглар...\nШунда Сулаймон якуний ҳукмни эълон қилади:\n- Мана, гўдакнинг ҳақиқий онаизори - шу! Зеро, чин онагина дилбанди бошқа инсон қўлида бўлсада, тирик қолишини истайди...\nАйни ҳозирги ҳолат футболчини дисквалификация хавфига яқинлаштирмоқда. Афтидан, мутасаддиларни Азизнинг келажаги қизиқтирмайди, чоғи».


Ўзбекистон элчиси Индонезия қишлоқ хўжалиги вазири билан ўзаро ҳамкорликни фаоллаштириш масалаларини муҳокама қилди\nЖАКАРТА, 25 ноябрь. «Дунё» АА/. Мамлакатимиз элчиси Улуғбек Розуқулов Индонезия қишлоқ хўжалиги вазири Сярул Ясин Лимпо билан учрашув ўтказди, деб хабар бермоқда «Дунё» АА мухбири.\nТадбирда Ўзбекистон қишлоқ хўжалиги, инвестиция, савдо ва инновацион салоҳияти ҳақида батафсил маълумот тақдим этилди.\nМулоқот давомида икки мамлакат карантин хизматлари ўртасида 17 турдаги маҳсулотларда зараркунандалар хавфини текшириш ва тегишли ҳужжатларни тайёрлаш бўйича ишларни якунлаш масалалари муҳокама қилинди.\nЎзбекистондан Индонезияга гилос, анор, қуритилган аччиқ қалампир маҳсулотлари экспортини, Индонезиядан эса банан, ананас, питайя сингари мевалар импортини йўлга қўйиш имкониятларига эътибор қаратилди.\nБундан ташқари, мулоқотда шоличилик ва чой етиштириш бўйича Индонезия тажрибасини ўрганиш, чорвачилик соҳасида ҳамкорлик қилиш ва ушбу йўналишларда индонезиялик мутахассисларни жалб этиш хусусида фикр алмашилди.\nТомонлар икки томонлама алоқаларнинг норматив-ҳуқуқий базасини яратиш ва мустаҳкамлаш, хусусан, Ўзбекистон ва Индонезия қишлоқ хўжаликлари вазирликлари ўртасида ҳамкорлик тўғрисида ўзаро Англашув меморандуми лойиҳасини ишлаб чиқиш ва имзолаш бўйича келишиб олди.\nЎзбекистон меваси Ўмон савдо расталарини...\nЎзбекистон меваларини экспорт қилиш географияси кенгаймоқда....\nНаманган – Нидерландия лолалари етиштири...\nНаманган вилояти учун қишлоқ хўжалиги истиқболли ва муҳим соҳа ҳисобланади. Боиси ушбу ун...\nИнвестициялар ва ташқи савдо вазирлиги Ў...\nИнвестициялар ва ташқи савдо вазирлиги Ўзбекистон инвестиция фаолиятининг 2020 йил январь-...


Латвиядаги ўзбек талабаси: «Бу ерда истеъмол...\n18.11.2019 19:38 0 4047\nЛатвия Республикаси – Европанинг шимоли-ғарби, Болтиқ денгизи бўйида жойлашган ўзига хос табиатга эга давлат. Маълумотларга кўра, мамлакатдан топилган археология ёдгорликлари Латвияда одамлар мезолит давридан яшаганлигини кўрсатади.\n«Хориждаги ватандошлар» лойиҳасининг навбатдаги иштирокчиси Тоҳир Ўрозов 1998 йили Қашқадарё вилояти Қарши шаҳрида туғилган. Ҳозирги кунда Латвиянинг Рига шаҳридаги EKA университети менежмент факультетида таҳсил олади.\n— Тоҳир, нима учун айнан Латвия?\n— 8 ёшимдан дунёга калит ҳисобланувчи инглиз тилини мукаммал ўрганишга ҳаракат қилдим. Аммо айнан Латвияда ўқиш вариантим бўлмаган. Коллежнинг охирги босқичида ўқиётган пайтларимдан Европа давлатларининг таълим имкониятларини ўргана бошладим. Улар орасидан оилам ва яқинларим қўллаб-қувватлови билан Латвия давлатини танладим. Бунга асосий сабаблардан бири мазкур мамлакатнинг талабалар учун Европа қитъасида энг ҳамёнбоп давлатлардан эканлиги ва таълим тизими дунё стандартларига бемалол жавоб бера олиши бўлди.\n— Латвияда 60га яқин университет ва коллежлар бор. Таълими Балонья жараёни — кредит-модул тизимига асосланган. Бакалавриат учун 4 йилда умумий 240 кредит йиғиш лозим. Магистратурада эса 2 йилда 120 кредит тўплаш керак. Тиббиёт билим юртларида бу муддат одатдагидан фарқ қилиши мумкин.\nШунингдек, мамлакатнинг иккита олийгоҳи QS World University Rankings рейтингида дастлабки 1000таликка кирган. Эътиборлиси, Латвияда олинган олий таълим дипломи Европа Иттифоқи давлатларида ҳам ишлаш имконини беради.\nҚолаверса, бу ерда талабаларда эркинлик юқори даражада. Мисол учун дарсларда қатъий иштирок этиш талаб этилмайди. Лекин энг қийини имтиҳонлар. Имтиҳонлардан ўта олмаслик ўқишдан четлаштирилишни англатади. Очиғи, ушбу тизим туфайли ҳам талабалар имкон қадар дарс қолдирмасликка интиладилар.\n— Латвиядаги қандай хизматларни ўзимизда жорий этиш мумкин, деб ўйлайсиз?\n— Кўпгина ривожланган мамлакатларда бўлгани каби, бу ерда ҳам соатбай иш ҳақи тўлаш жорий қилинган. Шу билан бирга, ортиқча қоғозбозликлар йўқ. Ахборот технологиялари яхши ривожланмоқда. Буни банк тизимидаги қулайликлар мисолида ҳам кўриш мумкин. Дейлик, банкдан истеъмол кредитини олмоқчи бўлсангиз, интернет орқали махсус анкетани тўлдиришингиз кифоя. Улар сўралган маблағ миқдорини кўп ҳолларда бир иш кунидаёқ тушириб беришади.\nЛатвияга келганимда байрамларнинг, айниқса, баҳор ва ёз ойларида жуда кўплиги ҳайратлантирган. Бундай ҳолларда ҳар икки ҳафтада байрам ҳамда деярли барча иш жойларида таътил эълон қилинади.\nЯна бир қулайликлардан бири мамлакатда интернет нархининг арзонлиги ва кўчаларда текин Wi-Fi мавжудлигидир. Ўйлашимча, мана шундай хизматларни Ўзбекистонда ҳам жорий қилиш ҳар томонлама фойдали бўлади.\n— Латвияликларнинг ўзига хосликлари нимада? Ўзбекистон тўғрисида улар қандай таассаввурга эга?\n— Латвияликлар табиатан кам гапирадиган халқ. Мулоқотга биринчи ўзингиз киришмасангиз, улардан ташаббус чиқиши қийин. Тўғрисини айтганда, катталарга ҳурмат кичикларга иззат кўрсатиш камдан кам учрайди. Яна бир ўзим учун салбий ҳисоблаган жиҳатлардан аксарият балоғатга етган латвияликлар оиласидан алоҳида яшашлиги бўлди. Афсуски, бу ерда никоҳсиз биргаликда яшаш ва фарзандли бўлиш одатий ҳолга айланган.\nБироқ латвияликлар дангалчиликни ёқтиради. Бировнинг ортидан ғийбат қилиш, камчилигинизни муҳокама қилиб ўтирмасдан юзингизга айтишини ижобий баҳолаган бўлардим.\nЎзбекистон ҳақида эса жуда яхши таассуротга эга. Мен мулоқотда бўлган латвияликларнинг кўпчилиги юртимизга ташриф буюришган. Айниқса, халқимизнинг меҳмондўстлиги, миллий таомларимиз, ширин суҳанлигимиз уларни ҳайратда қолдирган экан.\n— Келажакда жаҳон даражасидаги бренд компаниям бўлишини мақсад қилганман. Шу боисдан ҳам ҳозир менежмент, яъни бошқарувчилик мутахассислиги бўйича таҳсил оляпман. Кейин, бакалавр дипломи билангина чекланиб қолмайман, албатта. Ушбу йўналиш бўйича магистрлик даражасини Германияда олиш режам ҳам бор. Сўнг, бир муддат Европанинг илғор компанияларида тажриба орттириб, ватанга қайтаман.\nЛатвия Хориждаги ватандошлар Тоҳир Ўрозов\nТаълим 09/12, 19:30\nТаҳлил 02/12, 22:55\n«Улар нафақат Ўзбекистон, балки Марказий Осиё тўғрисида ҳам билишмайди». Гоадаги ҳамюртимиз билан суҳбат\nТехнология 25/11, 20:26\n«Ўзбек тилини ўрганаётган корейслар кўпаймоқда» — Кореядаги ўзбек талабаси


Мультимедиа, 25 сентябр 2018\n10 декабр 2019, Тошкент вақти: 19:54\nБизнинг Номимиздан Эмас: “[Сурияга урушга] кетганларга ачинмайман. Уларнинг, ўзи билан олиб кетган, болаларига ачинаман”\nБизнинг Номимиздан Эмас - ëшлар экстремизм муаммоларини муҳокама қиладиган Марказий Осиëдаги ТВ лойиҳа. Лойиҳанинг учинчи қисмида Қирғизистонда суратга олинган сўнгги суҳбатлар акс этган.\nЎзбек Миллий Академик драма театрининг Ўшга қилган 3 кунлик гастроль сафари доирасида ўзбекистонлик ва қирғизистонлик театр ижодкорлари учрашуви бўлиб ўтди.\nЮнонистон ўзбек сайёҳларига виза беришни осонлаштирмоқда\nҚирғизистонлик қўшиқчи Зере шахс эркинлиги мавзуидаги қўшиғи туфайли баҳс марказида қолди. Хонанданинг ич кийимда қўшиқ айтганини қоралаган айрим интернет фойдаланувчилари унга ўлим билан таҳдид қилмоқдалар.\nСовет даврида таъқиб тазйиқда яшаган ёзувчи Мамадали Маҳмудов Мустақиллик йиллари бошидаги қисқа муддатли ҳурриятдан кейин яна таъқибга учради ва бу гал қамоққа ташланди. Панжара ортида қарийб 17 йил ўтирган ëзувчи “Ўлмас қоялар” романи билан танилган.


Муайян яшаш жойига эга бўлмаган шахсларнинг паспорт олишлари осон бўлади\n18:04 19.06.2019 Ҳавола олиш\nУлар маъмурий жавобгарликдан ва паспортни расмийлаштиришда давлат божини қоплашдан озод этилади.\nТОШКЕНТ, 19 июн — Sputnik. Муайян яшаш жойига эга бўлмаган шахслар маъмурий жавобгарликдан ва паспортни расмийлаштиришда давлат божини қоплашдан озод этилади. Бу ҳақда Адлия вазирлининг “Ҳуқуқий ахборот” канали хабар қилди.\nМазкур Низомга мувофиқ, муайян яшаш жойига эга бўлмаган шахсларнинг Ўзбекистон фуқаролигига мансублиги миграция ва фуқароларни расмийлаштириш бўлимлари томонидан аниқланади.\nБундай шахслар реабилитация марказидан олган шахсини тасдиқловчи вақтинчалик маълумотнома билан туман (шаҳар) ички ишлар органларига мурожаат этади.\nТошкентлик "бомжлар": бошпанасиз шахслар пойтахтда қандай ҳаёт кечирмоқда?\nМваФРБ масъул ходими мурожаат қилган шахс ҳақидаги белгиланган маълумотларни ўрганиб чиқиб, унинг Ўзбекистон фуқаролигига мансублиги ёки мансуб эмаслиги юзасидан тегишли хулоса чиқаради.\nФуқаролик паспортини йўқотиб қўйган ва доимий пропискасиз, муайян яшаш жойига эга бўлмаган шахсларни турган жойи бўйича ҳисобга олиш истисно тариқасида, вақтинча ҳудудий реабилитация марказлари жойлашган манзилда амалга оширилади ва Ўзбекистоннинг фуқаролик паспорти қайта расмийлаштирилади.\nШунингдек ушбу ҳужжатга кўра, МваФРБ уч сутка ичида туман (шаҳар) маъмурий судига паспорт ёки яшаш гувоҳномасини расмийлаштиришда муайян яшаш жойига эга бўлмаган шахсларни маъмурий жавобгарликдан озод қилиш тўғрисида тақдимнома билан мурожааат қилади.\nТақдимнома маъмурий суд томонидан қаноатлантирилганда шахсга паспорт ёки яшаш гувоҳномаси расмийлаштириб берилади.\nМазкур буйруқ расман эълон қилинган кундан эътиборан кучга киради.\nТошкентда автомобилларни эвакуация қилиш бошланди\nТўхташ мумкин бўлмаган жойларда қолдирилган автомобиллар жарима майдончасига мажбурий эвакуация қилинмоқда.


Ашхободда давлат дўконидан сигарет сотиб олмоқчи бўлган оломонни милиция ҳайдашга мажбур бўлган.\nХабарларга кўра, бундай холатлар кўп бўлган, лекин цирк биноси яқинидаги дўконда 8 сентябр куни бўлган воқеа ҳақида тафсилотлар бор. У ерда эрталаб соат 8 дан сигарет сотиш бошланган, лекин икки соат ўтар-ўтмас сотувни тўхтатиб милиция чақиришга тўғри келган, чунки навбатда турган оломон назоратдан чиқиб, сотувчилар ва бир-бирлари билан тўқнашиб, муштлашиш бошланиб кетган.\nВоқеа жойига етиб келган милиция нарядлари 500 дан зиёд одамни зўрға билан тинчлантирган. Бир қути сигарет 12 манатдан сотилган ва киши бошига бир қутидан ортиқ сотилмаган. Қўлда эса энг арзон сигарет 42 манат, донаси эса уч манат туради.\nМана бир неча ҳафтаки, Туркманистонда тамаки маҳсулотлари сотилмайди. Аввалроқ эса нодавлат ташкилотлар ва хусусий шахслар томонидан тамаки маҳсулотларини олиб кириш тақиқланган эди. Лекин амалда Савдо Вазирлигининг бўлинмалари аҳолини доимий ва етарли миқдорда тамаки маҳсулотлари билан таъминлашга тайёр эмаслигини кўрсатдилар, шу сабаб таъминот масаласида доимий узилишлар бор, сигаретнинг қора бозордаги нархи эса кун сайин ортиб бормоқда.


“Аҳмад Фарғонийга таъзимда жаҳон” мавзусида тақдимот ўтказилди. 09.11.2017 17:10\n2017 йил 9 ноябрь куни ўлкашунослик секторида Аҳмад Фарғоний таваллудининг 1220 йиллигига бағишланган “Аҳмад Фарғонийга таъзимда жаҳон” номли тақдимот ўтказилди. Тадбирда таълим муассасалари ўқувчилари, талабалар ва сектор фойдаланувчилари иштирок этдилар.\nТақдимотни ўлкашунослик сектори мудири С.Юсупова очиб, юртдошимиз, улуғ бобокалонимиз, қомусий аллома Аҳмад Фарғоний ҳайкалининг очилиши, ҳар йили алломага бағишлаб тадбирлар ўтказиш анъанага айланганлиги ҳақида гапириб ўтди.\nСекторнинг етакчи кутубхоначиси Д.Қодирова буюк олимнинг ҳаёти ва илмий мероси ҳақида сўзлар экан, Фарғона бағрида дунёга келиб, Мағрибу – Машриқда “Алфраганус”, “Буюк ҳосиб” номлари билан шуҳрат қозонган забардаст олимнинг илмий-маънавий мероси беқиёслиги, у илм-фан билан амалиётнинг уйғунлигини исботлагани, изланишлар ва аниқ далиллар асосида фалакиётни астрономия фани даражасига, мусулмон олами фанини жаҳон цивилизацияси даражасига кўтаргани, ой ва қуёш тутилишларини олдиндан ҳисоблаб чиқиш усулини ихтиро қилгани қалбларни буюк ифтихор туйғуси билан тўлдиришини таъкидлаб ўтди.\nТадбир қатнашчилари учун олимнинг ҳаёти ва ижодий фаолияти бўйича қизиқарли маълумотлар акс эттирилган слайдлар намойиш этилди.


Афғонистонда генерал Дўстум кортежига ҳужум уюштирилди » Ўзбекистон янгиликлари – Zamin.uz\n31 март 2019, 17:30\nАфғонистон шимолида “Толибон” радикал ҳаракати томонидан биринчи вице-президент, генерал Абдул-Рашид Дустум кортежига ҳужум уюштирилди, деб хабар қилмоқда Sputnik.\nБир неча кун олдин генерал Дўстум, агар унга имконият берилса 6 ойда Афғонистон шимолини толиблардан тозалашини хабар қилган эди.\nЭслатиб ўтамиз, йил бошидан буён Толибон ҳаракати ўзининг ҳукуматга қарши фаолиятини кескин оширган. Толибон ва ҳукумат қўшинлари орасида кўплаб тўқнашувлар бўлиб ўтмоқда. Бир неча кун олдин Афғонистон Шимолида 170га яқин ҳукумат аскарлари ҳибсга олингани хабар қилинган эди.\nЯнгиликлар » Дунё » Афғонистонда генерал Дўстум кортежига ҳужум уюштирилди\n22:53 Генерал Дўстум Кобулга қайтиши биланоқ унга суиқасд қилинди


Хўжайлида O‘zLiDeP қуйи бўғини сони биттага ортди | O'zLiDeP\nХўжайлида O‘zLiDeP қуйи бўғини сони биттага ортди\nO‘zLiDeP Қорақалпоғистон Республикаси Кенгаши Хўжайли туманида жойлашган “Автосервис” масъулияти чекланган жамиятига саёҳат уюштирди.\nБундан кўзланган мақсад – электорат билан ишлаш тизимини янада жонлантириш, партия сафига янги аъзоларни жалб қилиш, партиянинг ғоявий мақсад ва вазифаларини тарғиб этиш, тадбиркорлар билан кўпроқ мулоқот қилиш, уларнинг фикр ва таклифларини тинглашдан иборат.\n–Дастлаб “Ҳар бир оила – тадбиркор” Дастури доирасида “Ҳамкор банк” туман филиалидан 700 млн. сўм миқдорида кредит олдик. Шундан сўнг қурилиш ишларини бошладик. 2018 йил сентябрь ойидан эса корхонамиз тўлиқ ишга тушди, – дейди “Автосервис” МЧЖ раҳбари И.Ходжанов. – Айни пайтда автомашиналарга сифатли техник хизматларни кўрсатиб келяпмиз. Бунинг учун 11 нафар коллеж битирувчиси доимий иш билан банд. Қолаверса, сартарошхона ва озиқ-овқат дўконлари ҳам аҳоли хизматига шай.\nШунингдек, учрашув ва самимий мулоқотлар давомида корхона ишчи-ходимларига партия мақсад ва вазифалари ҳақида кенгроқ маълумотлар берилди.\nУчрашув сўнгида 11 нафар ишчи-ходим партия сафига қабул қилиниб, корхона қошида O‘zLiDeP бошланғич партия ташкилоти тузилди.


16:34, 09.10.2019 // 32485\nБир гуруҳ кимёгарлар мукофотланди. Бу йил "Нобель" кимларга насиб этди?\nБугун, Нобель ҳафталигининг учинчи кунида, Швеция Қироллик Фанлар Академияси кимё йўналиши бўйича жорий йилги Нобел мукофоти соҳибларини эълон қилди. Қироллик Фанлар Академияси бош котиби Горан Хансон бошчилигида ташкил қилинган матбуот анжуманида «Литий-ион батарейкаларини ихтиро қилгани учун» таърифи билан АҚШлик кимёгарлар Жон Гуденоу ҳамда Стенли Уиттингем билан биргаликда япониялик Акира Ёшиноларга бу йил кимё бўйича Нобель топширилиши маълум қилинди.\nЛитий-ион батарейкалари бутун дунё бўйича портатив электроника қурилмаларининг энергия таъминоти учун қўлланилади. Бундай қурилмаларга, масалан, қўл телефонлари, ноутбуклар ва бошқа минглаб ускуналар киради. Шунингдек, бундай батарейкаларнинг келгуси истиқболли қўлланиш соҳаси электромобиллар бўлиб, ҳозирнинг ўзида литий-ион батарея асосида ҳаракатланувчи электромобилларнинг масофа радиусини бир неча марта катталаштиришга эришилди. Қолаверса, улар янгиланувчи энергия манбалари – Қуёш энергияси ва шамол энергиясидан фойдаланишда энг муҳим воситалардан бири саналади, чунки, бундай энергия манбалари орқали ҳосил қилинган энергияни истеъмолчига узатишдан аввал қаердадир сақлаш ва қайта ишлаш керак. Бу борада ҳозирги кунда литий-ион батарейкалар беназир ёрдамчидир.\nЛитий-ион батареяларига 1970 йиллардаги нефть инқирози пайтида эҳтиёж туғилган ва бундай батарейкаларнинг илк намуналари ўшанда пайдо бўлган. Ўша пайтларда, бугунги лауреат Стенли Уиттингем қазилма бойликларни сарфламасдан ҳам энергия ишлаб чиқариши мумкин бўлган кимёвий электр токи манбалари устида илмий изланиш бошлаган. Ўта ўтказгичларни тадқиқ қилиш асносида Уиттингем энергия сиғими жуда катта бўлган материалга дуч келади ва у орқали литийли батарейка ихтиро қилиш борасида инновацион ечимларни ишлаб чиқади. Бу материал титан дисулфиди бўлиб, молекуляр миқёсда литий ионлари орқали кимёвий ток манбаси бўлиб хизмат қилади.\nБатарейканинг аноди қисман металл литийдан тайёрланган бўлиб, у ўзидан электронларни ажратиб чиқариш борасида кучли хоссаларга эга. Бу орқали икки волтдан сал кўпроқ кучланишга эга ток ишлаб чиқара оладиган батарейка намунаси ясалган. Бироқ Уиттингем ясаган батарейкада литий металл ҳолида бўлгани учун унинг реактивлиги натижасидан портлаш хатари кучли бўлган ва хавфсизлик нуқтаи назаридан бироз ноқулайликларга сабаб бўлган.\nЖон Гуденоу эса бу муаммони ҳал қилиш учун металлнинг сулфидини эмас, балки оксидини қўллаш зарурлиги ғоясини ўртага ташлаган. Систематик равишда олиб борилган изланишлар ортидан 1980 йилда у кобалт металлининг оксиди билан литий ионларининг таъсирлашуви натижасида ҳам портлаш хатари йўқ бўлган ва ҳам электр потенсиали юқорироқ бўлган батарейка ихтиро қилинди. Ўша батарейка 4 волт атрофидаги кучланиш билан ток чиқара олган. Бу қуввати янада кучлироқ бўлган батарейкаларни ишлаб чиқиш йўлида муҳим илғор қадам бўлиб хизмат қилди.\nГуденоу ихтиро қилган кобалтли катод асосида 1985 йилда Япониялик олим Акира Йошино илк барқарор литий-ион батарейкасини тайёрлади ва ушбу батарейкани ялпи ишлаб чиқарилишини йўлга қўйди. Шунингдек, унинг батарейкани янада такомиллаштириш йўлидаги муҳим инновацион ечим аноддаги реактив литий ўрнига умуман хавфсиз бўлган нефть коксидан фойдаланишнинг синаб кўрилганлиги бўлган. Ушбу материал ҳатто кобалт оксидидан ҳам яхшироқ самара билан литий ионлари билан таъсирлашиб, нисбатан барқарор кучланишга эга ток бера олади.\nМазкур уч олимнинг илмий изланишлари натижасида биз, бугунги портатив электроника ускуналарининг ажралмас ва чамбарчас қисми – литий-ион батарейкаларининг мукаммал намуналарига эга бўлдик. Уларнинг хизматлари ўлароқ, инсоният қўлида бугун енгил, чидамли ҳамда кўп марта ишлаца бўладиган хавфсиз, ихчам ток манбалари мавжуд.\nЛитий-ион батарейкалари илк бор 1991 йилда сотувда пайдо бўлган. Ўшандан буён портатив ва мобил қурилмалар тараққиётида инқилоб ясаган энг муҳим элементлардан бири айнан ушбу батарейкалардир десак, ҳеч ҳам муболаға бўлмайди. Ҳозирги симсиз алоқа ва коммуникациялар даврига ҳам айнан литий-ион батарейкалари асос солган. Кимёвий электр токига асосланган ва қазилма ёқилғини истисно қилувчи ушбу муҳим ихтиро, шубҳасиз, замонавий электроника асрининг муҳим ва ажралмас қисмидир.\n23:59 Кеча // 131929\n00:11 Кеча // 121955\n21:32 Кеча // 113983\n10:27 Бугун // 114336\n12:46 Кеча // 98375


Оролнинг артемия цисталари\nЯшил сайёра 29 март 2021 78\nЯқин истиқболда йилига 30 миллион долларга экспорт қилиниб, 500 та доимий, 2 мингта мавсумий иш ўрни яратиш имконини беради.\nЖорий йил 9 март куни Президентимизга Қорақалпоғистон Республикасида амалга ошириладиган инвестиция лойиҳалари тақдимот қилинди. Улардан бири артемия цистасини қайта ишлаш бўйича лойиҳа бўлиб, бу борада фаолият кўрсатадиган давлат унитар корхонасининг экспорт қувватини 30 миллион долларга етказиш мўлжалланмоқда.\n“Янги Ўзбекистон” газетасининг ўтган йил 4 августдаги сонида ушбу митти жониворнинг Оролда кўпайиб бориши омиллари ва уни қайта ишлаш имкониятлари ҳақида таҳлилий мақола чоп этилган эди. Мавзуни давом эттирар эканмиз, табиийки, кўзда тутилаётган янги лойиҳаларни ҳаётга татбиқ этиш, экспортни кенгайтириш, иш ўринлари очиш имкониятлари эътиборимиз марказида турди.\nЮз миллион йиллик оддий организм\nЎтган асрнинг иккинчи ярмига қадар Орол денгизида балиқнинг 60 дан зиёд тури мавжуд бўлиб, уларнинг 40 дан ортиғи овлангани ва қайта ишлангани аллақачон тарих саҳифаларидан жой олган. Эндиликда унинг сувида фақат битта жонзот — артемия яшаяпти. У жабраоёқлилар туркумига мансуб қисқичбақасимонларнинг бир тури ҳисобланади.\nЎзбекистон Фанлар академияси Қорақалпоғистон бўлими олимлари томонидан ўтказилган тадқиқотлар 1990 йилларнинг ўрталарига келиб артемиялар Орол денгизининг Ўзбекистон томонидаги акваториясини тўла эгаллай бошлаганини кўрсатди. Денгизнинг жадал суръатлар билан қурий бошлаши ва шўрланишининг ортиб бориши бунинг асосий омилларидан бири бўлди. Табиийки, шўрланиш ошган сари денгиздаги жонзотлар қирила бошлади, бу, ўз навбатида, артемияларнинг кўпайишига шароит яратди\nҚорақалпоғистон Республикаси Экология ва атроф-муҳитни муҳофаза қилиш қўмитаси бош мутахассиси Алишер Ёқубовнинг тушунтиришича, артемиялар ер юзида, асосан, хлорли, сульфатли, карбонатли, ҳар литрида 300 граммгача тузи бор шўр сувда яхши кўпаяди. Улар мутацияга учрамай, 100 миллион йиллардан буён ўзгаришсиз яшаб келаётган оддий организм ҳисобланади. Дунёда ушбу жониворнинг бир нечта хили бўлиб, Оролда яшаётганлари Artemia Parthenogenetica турига киради.\nКейинги ўн йилликда Орол денгизи сув ҳавзасининг шўрланиши, ҳарорати ва кислород миқдори артемияларнинг ривожланиши учун жуда қулай муҳит яратди. Уларнинг урғочиси бўлишига қарамай, ўз-ўзидан кўпайиш хусусиятига ҳам эга. Ана шу даврда ҳавзанинг қирғоқлари бўйларидаги сувлар қизғиш, пушти тусга киради. Бу унинг тухуми, яъни цисталари дунёга келиши энг қизғин паллага етганини намоён этади.\nОрол бўйларидаги кўлларда цисталарнинг ўртача диаметри 235,5 микромиллиметр. Уни фақат микроскоп ёрдамида кўриш мумкин. Артемия цисталари йиғиб олингандан кейин махсус тайёрланган ҳовузга сув қуйилиб, белгиланган ҳароратда личинкалар пайдо қилинади.\nНоёб маҳсулотни ишлатиш ва экспорт қилиш кўламлари\nДунё тажрибасида артемия цисталари асосида олинган маҳсулотлар 5 та соҳада, яъни аквамаданият саноатида, қишлоқ хўжалигида, фармацевтика, тиббиёт ва косметологияда кенг қўлланилади.\n— Уларнинг қарийб 90 фоизи аквамаданият соҳасида ишлатилади, – дейди Алишер Ёқубов. — Чунки ушбу ноёб маҳсулотнинг таркиби протеин, аминокислота ва витаминларга бой. Қишлоқ хўжалиги соҳасида ҳайвонларнинг биофаол қўшимча озуқаси, ветеринарияда дори воситаси ҳамда ўғит сифатида микробиологик жараёнларни фаоллаштиришда жуда асқатади.\nФармацевтика, тиббиётда артемия цистаси бойитилган озуқа маҳсулоти сифатида жуда машҳур. Уни эндокрин ва қон томири тизими касалликларининг олдини олишда, озиқланишда биологик фаол қўшимча сифатида, шунингдек, нуклеин кислотаси, йод манбаси, канцерегон касалликларни даволашда саратонга қарши дори сифатида қўлланади.\nАртемия цистасининг яна бир хусусияти, у терининг иммунитетини табиий мустаҳкамлайди, ультрабинафша нурлардан асрайди, рангини яхшилайди. Шунинг учун ушбу маҳсулот бутун дунёда, асосан, ривожланган Шарқ давлатларида косметология соҳасида бебаҳо маҳсулот ҳисобланади.\nАҚШ, Хитой, Россия, Қозоғистон артемия цистасини жаҳон бозорига етказиб берувчи етакчи мамлакатлар сирасига киради. Лекин Қозоғистон ўз маҳсулотини хомашё сифатида 2 доллардан хорижга сотаётган бир кезда Россия уни қайта ишлаш орқали 12 доллардан экспорт қиляпти.\nҚизиғи шундаки, жаҳонда артемия цистасини ишлаб чиқариш ва сотиш бўйича Бельгиянинг NV компанияси пешқадамлик қилади. Аслида эса мазкур мамлакатда умуман бу жонзотнинг ўзи йўқ. Хомашё четдан келтирилади ва унинг 500 граммлик тайёр маҳсулоти 150 евро туради.\nМутахассислар фикрича, агар чуқур қайта ишлашни йўлга қўйиш учун зарур шароит яратилса, тайёр маҳсулотни 50 дан то 250 долларгача сотиш имконияти мавжуд.\nОрол денгизининг мамлакатимиз ҳудудидаги қисмидан артемия цисталарини йиғиб олувчи тадбиркорлик субъектлари сони йил сайин ортиб бормоқда. 2010 йилда 1 та субъект, 2018 йилда 23 та субъект шу фаолият билан шуғулланган бўлса, ўтган йилга келиб улар сони 45 тага етди.\n— Вазирлар Маҳкамасининг 2019 йил 6 февралдаги “Ҳайвонот дунёси объектларидан фойдаланиш ва ҳайвонот дунёси объектларидан фойдаланиш соҳасида рухсат бериш тартиб-тамойилларидан ўтиш тартиби тўғрисидаги низомга ўзгартириш ва қўшимча киритиш тўғрисида”ги қарорига асосан, тадбиркорлик субъектлари артемия цисталарини йиғиб олиш ҳажмлари квотаси бўйича қўмитамизга мурожаат қилади, — дейди Алишер Ёқубов. — Улар фаолияти ўрганилиб, таҳлиллар асосида хулоса қилинади. 2020 йилга келиб қўмитамиз томонидан рухсатнома олган субъектлар орасида Хитой, Россия, Қозоғистон, Вьетнамдан сармоя киритиб, бу ерда қўшма корхона шаклида ишлаётган инвесторлар ҳам бор. Улар йиғилган артемия цисталарини шу ерда бирламчи қайта ишлаб, экспорт қилиш билан ҳам шуғулланади.\nМўйноқда жойлашган “Аralskaya artemia“ қўшма корхонаси ана шундай субъектлардан бири. У 2017 йилда ташкил топганида, орзу-мақсадлар катта, лекин ростини айтганда, имкониятлар ҳаминқадар, таваккалчиликка асосланган эди. Яъни, изланувчан тадбиркор Саъдулла Юсуповнинг режаси аниқ, 130 километр нарига чекинган Оролда артемиялар мўл бўлишига қарамай, маҳсулотга дастлабки ишлов берувчи мўъжазгина цехга ҳам эга эмас эди.\nАна шундай бир кезда, 2017 йилнинг 28 февралида эълон қилинган “Қорақалпоғистон Республикаси Мўйноқ туманини 2017-2018 йилларда иқтисодий ривожлантириш ва бандликни таъминлашга доир қўшимча чора-тадбирлар тўғрисида”ги қарори аҳолида яқин келажакка ишонч уйғотган бўлса, унга ва бошқа тадбиркорларга ривожланиш учун кенг йўл очди. Унда 52,3 миллиард сўм бўлган 72 та лойиҳа амалга оширилиши кўзда тутилган бўлиб, ҳудудга сармоядорларни кенгроқ жалб қилиш ва тадбиркорларга қулайликлар яратиш мақсадида банк кредитлари, фойдаланилмай ётган бўш биноларни ажратишга ҳам алоҳида аҳамият қаратилган эди.\n— Ўтган асрнинг олтмишинчи, етмишинчи йилларида яқин-йироққа машҳур бўлган Мўйноқ балиқ консерва заводи бинолари узоқ йиллардан буён ишламатилмагани боис қаровсиз, хароба ҳолга келиб қолган эди, — деб эслайди тадбиркор. — Ана шундай биноларнинг кичкина бир бўлаги корхонамизга ажратиб берилди. Биз уни тўла қайта қуриб, артемия цисталарига дастлабки ишлов берувчи цехга айлантирдик . Иш кўламига қараб, унга совутгичлар харид қилдик, махсус ҳовузлар қурдик, сувни фильтирловчи ускуналар ўрнатдик.\nБу, ўз навбатида, маҳсулот сифатини яхшилашга, экспорт кўламини оширишга имконият яратди. Масъулияти чекланган жамият негизида россиялик ва хитойлик ҳамкорлар билан қўшма корхоналарга асос солинди. 2018 йилда экспорт миқдори атиги 200 минг доллар атрофида бўлса, 2000 йилда пандемия даври мураккабликларига қарамай, бу миқдор беш баробарга ошди. Юздан ортиқ мўйноқлик иш билан таъминланган.\nВазирлар Маҳкамасининг 2019 йил 16 январдаги “Қорақалпоғистон Республикасининг Мўйноқ туманини комплекс ижтимоий-иқтисодий ривожлантириш чора-тадбирлари тўғрисида”ги қарори ижроси доирасида 1 триллион 485 миллиард 176 миллион сўм маблағ ажратилди. Ўтган йилнинг ўзида қатор объектлар қурилди, капитал таъмирланди ва фойдаланишга топширилди. Янги ишлаб чиқариш қувватлари, замонавий корхоналар қад рослади. Мўйноқ ҳар жиҳатдан кўркам ва замонавий масканга айланди..Бунинг амалий мисоли сифатида артемия цисталарини қайта ишлаб, ҳудуднинг экспорт ҳажми ортишига салмоқли ҳисса қўшиб келаётган "Jasmine gold group" МЧЖ корхонасини ҳам келтиришимиз мумкин.\nКорхона менежери Омонйўл Мамбетовнинг тушунтиришича, артемияларни тўлқин ва шамоллар денгиз қирғоқларига суриб келади ёки чиқариб ташлайди. Уларнинг вазни қумдан ҳам енгил. Бир граммида 210-230 та фақат микроскоп орқали кўриш мумкин бўлган жонивор бўлади. Улар мосламаларда йиғиб олинади, Мўйноқдаги корхонага келтирилиб, махсус тайёрланган ҳовузда белгиланган ҳарортада личинкалар пайдо қилинади. Бу личинкалар, айниқса, балиқ ва қисқичбақаларнинг энг мазали таоми. Масалан, оддий омихта ем билан боқилган балиқ личинкаларининг 50 фоизи тирик қолиб ўсадиган бўлса, артемия цисталари билан озиқланганларининг 90 фоиздан кўпроғи ҳеч қандай касалликсиз ривожланади. Артемияни ёз ойларини ҳисобга олмаганда йилнинг бошқа мавсумларида бемалол йиғиш мумкин.\n— Орол ҳақида гап борганда, кўпчилик унинг фожеали томонларини кўз ўнгига келтиради, — дейди Саъдулла Юсупов. — Лекин, бу тўғри эмас. Юзлаб турдаги қушлар макон қурган Судочье” ва унинг ёнидаги кўлларни, худди ўзга сайёрага ўхшаб кетадиган Устюрт чинкларини, каньонларини, Устюрт кенгликларидаги тарихий обидаларни кўрган киши бу маконга меҳр боғлаши табиий.\nЯна бир қизиқ ҳолат. Судочье ва унинг атрофидаги кўлларни фламинголар ҳам ватан қилган. Маҳаллий тилда қизилғоз деб аталади. Улар моллюскалар, ҳашарот личинкалари ва қурт-қумурсқалар билан ҳам озиқланади. Лекин унинг асосий озуқаси майда қизил артемия ва унинг тухуми (цистаси). Шу боис баҳор-куз ойларида Орол денгизи қирғоқларида фламинго тўдаларини учратиш мумкин. Энг қизиғи, фламинголар ушбу артемиялар билан озиқланиб, танасига ёғ йиғади, натижада пушти рангга кира бошлайди. Улар, айниқса, кўпайиш вақтида артемияни кўпроқ тановул қилар экан.\nТадбиркорнинг қайд этишича, айни кунда россиялик ишбилармонлар билан артемиянинг янги турларини парваришлаш устида иш олиб борилмоқда. Лойиҳа ишга тушса, унинг бир граммида 240-270 та артемия ҳосил қилиш мумкин бўлади. Япония, Эрон, Тожикистон тадбиркорларидан ҳам ушбу маҳсулот экспортига доир турли хилдаги таклифлар илгари суриляпти.\nҲақиқатан, чет элда Оролда тайёрланаётган артемия цисталарига бўлган талаб йил сайин ортиб боряпти. Барча тадбиркорлик субъектлари томонидан 2018 йилда 568,6 тонна циста 1,8 миллион АҚШ долларига сотилган бўлса, 2020 йилга келиб бу миқдор мос равишда 2040 тоннани ва 8 миллион 203 минг долларни ташкил этган. Бу 2019 йилдагига нисбатан экспорт ҳажми 4,2 баробар ортганидан далолат беради.\nЯна бир муҳим жиҳати, яратилаётган иш ўринлари ҳам кўпайиб боряпти. Тадбиркорлик субъектлари мавсумий ишга жалб этганларни ҳам ҳисобга олганда, мўйноқлик 500 дан ортиқ фуқаро доимий даромад манбаига эга бўлмоқда.\nЯнги лойиҳалар, янги иш ўринлари\n2020 йилнинг 11 июль куни Вазирлар Маҳкамасининг “Қорақалпоғистон Республикаси Мўйноқ тумани ҳокимлиги ҳузурида “Орол артемия саноат” давлат унитар корхонаси фаолиятини ташкил этиш тўғрисида”ги қарори қабул қилинган эди. Артемия цистасини овлаш ва қайта ишлашни комплекс ривожлантириш дастурларини, ушбу соҳада илмий-техник, технологик, инвестиция ва экспорт фаолиятини амалга ошириш мазкур корхонанинг асосий вазифалари сирасига киради. Жонзотларнинг табиий ўсиш майдонларидан оқилона фойдаланган ҳолда, артемия цистасини саноат асосида чуқур қайта ишлаш ҳамда улардан юқори қўшилган қийматга эга бўлган экспортбоп маҳсулотлар ишлаб чиқариш, янги қувватларни ташкил этишда илғор технологияларни жорий этишга ҳам алоҳида эътибор қаратилади.\n— Президентимизга шу йил 9 март куни Қорақалпоғистонда амалга ошириладиган инвестиция лойиҳалари тақдимоти чоғида Орол цистаси бўйича давлат унитар корхонаси томонидан яқин истиқболда қилинадиган ишлар бўйича ҳам маълумот берилди, — дейди Қорақалпоғистон Республикаси инвестициялар ва ташқи савдо вазири ўринбосари Алибек Камолов. — Мазкур лойиҳага Туркия, Хитой, Россия ва Бельгия инвесторлари томонидан киритиладиган 30 миллион долларлик инвестиция эвазига корхона ташкил этиб, йилига 3 минг 500 тонна артемия цистасини қайта ишлашни йўлга қўйиш режалаштирилган. Унинг экспорт қуввати 2023 йилга бориб 30 миллион долларга етиши, Бельгия, Россия, Озарбайжон, Туркия, Вьетнам, Латвия каби мамлакатлар маҳсулотнинг асосий харидори бўлиши мўлжалланган. Замонавий технологиялар асосида ишловчи корхонада 500 та доимий, 2 мингта мавсумий иш ўрни яратилади.\nЛойиҳанинг ўз вақтида бажарилиши ва изчил ривожлантирилиши жаҳон бозорида Ўзбекистон яна бир соҳада етакчилар сафидан муносиб ўрин эгаллашига имкониятдир. Яна бир муҳим жиҳати, Оролнинг артемия цисталари ўзининг табиий хусусияти ва таркиби бўйича дунёнинг бошқа жойларидаги турдошларидан устун бўлса устунки, ҳеч кам эмас. Аслида бу ҳам Яратганнинг Оролбўйининг ўта оғир экологик шароитда умргузаронлик қилаётган одамларига берган яна бир бебаҳо инъоми. Бу бойликдан оқилона фойдаланиш, корхоналар ўртасида соғлом рақобат муҳитини ривожлантириш, янги бозорларни тобора кенгроқ эгаллаш сўзда эмас, амалда устувор вазифага айланиши керак. Ана шунда эзгу мақсадлар хайрли ишларга хизмат қилади, Орол бўйида яшаётганларнинг даромадига даромад қўшилади.


Дўстлигимиз абадиий бўлсин | "Адолат" СДП\nМуҳтарам Президентимиз давлат раҳбари сифатида иш бошлаган илк кунларидан бошлаб, Марказий Осиё давлатлари ўртасида яқин қўшничилик, иқтисодий шериклик, миллатлараро тотувлик масалаларини юқори босқичга чиқишига эришди. Ўзбекистон Республикасини янада ривожлантириш бўйича ҳаракатлар стратегиясиниг бешинчи йўналишида ҳам хавфсизлик, диний бағрикенглик ва миллатлараро тотувликни таъминлаш ҳам чуқур ўйланган. Ўзаро манфаатли ва амалий ташқи сиёсат соҳасидаги устувор йўналишлар белгилаб олиниб уни такомиллаштириш ва амалга ошириш борасида улкан ишлар амалга оширилди. Ўзбекистон Республикаси Президенти Шавкат Мирзиёев амалий ташриф билан Туркманистонда бўлди. Маслаҳат учрашуви доирасида савдо-сотиқ, транспорт логистикаси, энергетика, маданий ва гуманитар соҳаларда минтақавий ҳамкорликнинг муҳим истиқболлари муҳокама қилинди.\nЎзбек ва тукман халқлари жуда кўп синовларда ўтган азалий дўст халқ бўлиб, бугунги пандемиянинг қийин даврига қарамай, Ўзбекистон билан Туркманистон ўртасидаги дўстлик, яхши қўшничилик ва стратегик шериклик муносабатлари мустаҳкамланиб бормоқда. Шунингдек, учрашувда савдо-иқтисодий алоқаларни ривожлантириш масалалари, транспорт-логистика инфратузилмасини ривожлантириш, Жанубий Осиё ва Жанубий Кавказ йўлаклари орқали янги ташқи бозорларга чиқиш, шу жумладан Ашхобод битимига мувофиқ халқаро транспорт ва транзит йўлагини яратиш истиқболлари муҳокама қилинди. Маданий-гуманитар алоқаларни кенгайтириш масалаларига ҳам эътибор қаратилди.\nЎзбекистон ва Туркманистон Президентлари стратегик шериклик муносабатларини халқларимиз фаровонлиги йўлида ўзаро ишонч ва ҳурмат тамойиллари асосида изчил мустаҳкамлаб бориш борасида қатъий эканликларини таъкидланди. Икки қўшни халқларимизнинг дўстлиги абадий бўлсин.\n“Адолат” СДП Қашқадарё вилоят Кенгаши раиси


Ўзбекистон: Нукусда нон буханкасининг ҳажми кичрая бормоқда - Фарғона.Ру ахборот агентлиги\n07:08 msk, 14 Июль 2020\nЎзбекистон: Нукусда нон буханкасининг ҳажми кичрая бормоқда\n05.11.2007 17:06 msk\nЎзбекистонда ун ва нон маҳсулотларининг нархи анчага ўсгани ҳақида ёзгандик. 2007 йил сентябрида Ўзбекистонда чакана савдога чиқарилган оддий ун нархи 20 37 фоизга, олий навли ун нархи эса 10 15 фоизга ўсган.\nРеспубликанинг баъзи ҳудудларида нон буханкасининг ҳажми ва вазни кичрайгани ҳақидаги мухбирларимизнинг хабарларини ҳам чоп этгандик. Лекин буни ўз кўзингиз билан кўриб ишонишингиз учун бугун янги далил пайдо бўлди.\nНукус шаҳри нон дўконларидаги бўш расталар. Фарғона.Ру АА фотоси.\nҚорақалпоғистон пойтахти Нукусдан хабар беришларича, Дўсназаров кўчасидаги (собиқ Калинин) дўконларидаги нон бўлимлари бўшаб ётибди. Бу дўконларнинг нон расталарида ҳеч қандай нон йўқ. Аммо, улар пайдо бўлганида шаҳарликлар ҳайрон бўлиб, нон буханкаларининг борган сари кичрайиб кетаётганини қайд этмоқдалар. Нон кўз ўнгингизда “эриб” кетаётгандек, гўё. Бугун нон буханкасининг ҳажми стандартда кўзда тутилганидан деярли икки баробар кичик.\nНукусдаги ноннинг бугунги кўриниши. Фарғона.Ру АА фотоси.\nАйнан шундай нон буханкалари Нукусдан юборилган фотосуратларда тасвирланган. Манба юборган маълумотга кўра, шаҳардаги аксарият дўконларда нон расталари бўшаб ётибди.\nМаҳаллий аҳолининг маълум қилишича, дўконларга қўшни бозорларда “кичрайтирилган” нон сотилмоқда. Бу ерда бир буханка ноннинг нархи 350-400 сўм. Солиштириб кўришингиз учун Тошкентда стандарт ноннинг нархи 250 сўмни ташкил этади.\nНукус кўчаларидан бирида тиланаётган кампир. Фарғона.Ру АА фотоси\nНукус нон дўконларидаги бўш расталар. Фарғона.Ру АА фотоси